title: Noyen-sur-Seinen ruuhet

text: Vuonna 1984 löysivät Daniel ja Claude Mordant pelastuskaivauksilla osia vanhasta ruuhesta. Sen pituus on ollut 5−6 metriä, mutta siitä on säilynyt 4,05 metrin katkelma. Leveydeksi arvellaan 50−55 senttimetriä. Ruuhi on mäntyä, jota työstettiin todennäköisesti kivikirveellä ja polttamalla. Sen radiohiiliajoitus antoi 7960 ± 100 BP eli noin 7190−6450 eaa., mikä sijoittaa sen mesoliittiselle kivikaudelle.


title: Noyen-sur-Seinen ruuhet

text: Ruuhen vierestä tavattiin myös jäänteitä rysistä () ja katiskoista sekä ankeriaan ja hauen luita. Ruuhi on konversoitu upottamalla se polyetyleeniglykoliin ja se on esillä Nemoursin museossa (Musée départemental de Préhistoire d’Île-de-France de Nemours).


title: Noyen-sur-Seinen ruuhet

text: Vuonna 1993, noin 500 metriä vanhemmasta ruuhesta, löydettiin tietyön aikana toinen ruuhi, joka on veistetty tammesta. Ruuhen jäänteiden pituus on 11,80 metriä, mutta alkuperäinen pituus lienee ollut noin 14−15 metriä, leveys 90 senttimetriä ja syväys 30−40 senttimetriä. Sekin on esillä Nemoursin museossa.


title: Noyen-sur-Seinen ruuhet

text: Ruuhen radiohiiliajoitus antoi tulokseksi 1305 ± 65 BP eli noin 632−871 jaa., joka varmistettiin dendrokronologisesti puun vuosirenkaista vuodelle 834 jaa..


title: Noyen-sur-Seinen ruuhet

text: Ruuhen työstämisen jäljet näkyvät yhä. Työ on ollut taitavaa ja kokemuksella tehtyä. Talttojen jäljet ovat tasaisia ja ruuhen muoto on harkittua. Vanhemman ja uudemman ruuhen rakenteissa on paljon yhtäläisyyksiä. Nuoremman ruuhen pohja on kuitenkin veistetty tasaiseksi ja laidat nousevat pohjasta lähes suoraan ylös. Keula on nousee loivasti kapenematta sivusuunnassa. Keulan sisäpohjaan on uurrettu poikittaisia syvennyksiä kulkemisen helpottamiseksi. Samanlaisia jälkiä on veistetty myös ruuhen perään. Ruuhen muotoilussa on eräitä piirteitä, joiden merkitystä ei vielä tunneta.


title: Scott Laughton

text: Scott Laughton (s. 30. toukokuuta 1994 Oakville, Ontario, Kanada) on kanadalainen jääkiekkoilija, joka pelaa NHL-joukkue Philadelphia Flyersin organisaatiossa. Philadelphia varasi hänet ensimmäisellä kierroksella .


title: Scott Laughton

text: 8. elokuuta 2012 Laughton allekirjoitti Flyersin kanssa kolmen vuoden tulokassopimuksen. Laughton teki NHL-debyyttinsä 19. tammikuuta 2013 kotiottelussa Pittsburgh Penguinsia vastaan.


title: Scott Laughton

text: Kauden 2013–2014 harjoitusleirin jälkeen Laughton lähetettiin takaisin OHL-joukkue Oshawa Generalsiin hänen epäonnistuttuaan NHL-paikan saamisessa.


title: Scott Laughton

text: Laughton teki ensimmäisen NHL-maalinsa Philadelphian paidassa 13. joulukuuta 2014 Carolina Hurricanesia vastaan pelatun ottelun toisessa erässä.


title: Kauluspekari

text: Kauluspekari ("Pecari tajacu") on pekarien heimoon kuuluva amerikkalainen sorkkaeläin.


title: Kauluspekari

text: Kauluspekarin säkäkorkeus on noin 50 cm ja paino 14–35 kiloa. Pituutta eläimelle kertyy parhaimmillaan metri, jonka lisäksi häntää 2–6 cm. Kauluspekarin karkea karva on tummanharmaa lukuun ottamatta kaulan ympärillä olevaa valkoista rengasta, josta laji on saanut nimensä. Eläimen paino on kahden varpaan varassa; lisäksi takajaloissa on kolmannen varpaan surkastuma.


title: Kauluspekari

text: Kauluspekari on yöaktiivinen, reviiriään puolustava laumaeläin. Se on pääasiassa kasvinsyöjä, mutta syö myös selkärangattomia ja pieniä selkärankaisia. Kauluspekari on vankeudessa elänyt 24-vuotiaaksi ja luonnossa 16 vuotta. Pahnueen koko on tavallisesti kaksi tai kolme. Tiineysaika 4–5 kuukautta ja porsaiden vieroitus tapahtuu 7–10 viikon ikäisinä. Sukukypsyyden saavuttaa ensin naaras 9 kuukauden iässä ja uros kaksi kuukautta myöhemmin.


title: Kauluspekari

text: Kauluspekaria esiintyy laajalla alueella Yhdysvaltain eteläosista (Arizona, Texas ja New Mexico) Keski-Amerikan kautta Etelä-Amerikkaan Argentiinan pohjoisosiin asti. Se on luokiteltu elinvoimaiseksi. Kauluspekari on hyvin sopeutuva laji, ja se voi elää monenlaisissa ympäristöissä trooppisista sademetsistä puoliaavikoille ja kuiviin kaktuspensaikoihin.


title: Bonsdorff

text: Bonsdorff on seuraavien henkilöiden sukunimi:


title: Lovemilla

text: Sarja koostuu noin viiden minuutin mittaisista jaksoista sekä sarjassa esiintyvien hahmojen Millan Instagram-blogista, Gootti-Gittan "Possukani"-animaatioista sekä Aimon ja Ämpärin kuvablogista. Sarjan nimi tulee Millan tavasta päättää blogikirjoituksensa "”#Love, Milla”". Sarjan kaksi ensimmäistä kautta sijoittuivat kuvitteellisen Cafe Robotin tiloihin ja kolmas yhden päähenkilöistä, Aimon, perustamalle grillille.


title: Lovemilla

text: Sarjan kolme ensimmäistä tuotantokautta julkaistiin DVD:llä 16. tammikuuta 2015.


title: Lovemilla

text: Sarjan ensimmäisen tuotantokauden viisi ensimmäistä osaa tulivat ennakkokatseluun Areenaan 31. toukokuuta 2013. Ensimmäisen kauden viimeinen osa julkaistiin Areenassa 1. heinäkuuta.


title: Lovemilla

text: Toisen kauden ensimmäinen jakso julkaistiin Areenassa sunnuntaina 8. joulukuuta 2013 ja televisiossa se esitettiin seuraavana päivänä. Jatkossa jaksot julkaistiin Areenassa päivittäin ja niitä esitettiin televisiossa arkipäivisin kaksi jaksoa päivässä. Toisen kauden viimeinen jakso julkaistiin 31. joulukuuta 2013.


title: Lovemilla

text: Kolmas tuotantokausi julkaistiin Yle Areenassa 13. lokakuuta 2014. Samalla viikolla kauden jaksot esitettiin televisiossa kolmena puolituntisena kosteena.


title: Lovemilla

text: Sarja oli menestynyt ja saavutti kohderyhmänsä: ensimmäisen kauden jaksoja katsottiin Areenassa yli miljoona kertaa, Facebookiin ladattuja jaksoja noin 2,5 miljoonaa kertaa ja YouTubessa olleita jaksoja noin 300 000 kertaa.


title: Lovemilla

text: Sarjassa on kuvattu myös hankalina pidettyjä aiheita: itsetyydytystä, seksuaalista ahdistelua, krapulaa, ja kuukautisia.


title: Lovemilla

text: Sarja oli ehdolla lokakuun lopulla 2013 jaettavan Prix Europan online-kategoriassa. Tammikuussa 2014 järjestetyssä Kultainen Venla -gaalassa sarja voitti vuoden 2013 parhaan lasten- ja nuortenohjelman palkinnon. Syyskuussa 2014 sarja palkittiin EBU:n järjestämässä Eurovision Creative Days -tapahtumassa parhaana draamaformaattina. Tammikuussa 2014 sarja voitti toistamiseen parhaan lasten- ja nuortenohjelman Kultaisen Venlan.


title: Lovemilla

text: "#lovemillan" pohjalta on tehty myös Teemu Nikin ohjaama elokuva, joka sai Suomen elokuvasäätiöltä 30 000 euroa kehittämistukea. Elokuvan kokonaisbudjetti oli 760 000 euroa, josta elokuvasäätiön tukea oli 380 000 euroa.


title: Lovemilla

text: Elokuvan kuvaukset aloitettiin loppukesästä 2014 ja sen ensi-ilta oli 6. helmikuuta 2015. Elokuva sai kuitenkin vain 2421 katsojaa.


title: Scott Winkler

text: Scott Kristian Winkler (22. helmikuuta 1990 Asker, Norja – 12. kesäkuuta 2013 Asker, Norja) oli norjalainen jääkiekkoilija. Hän oli pelipaikaltaan oikea laitahyökkääjä, joka laukoi oikealta. NHL-joukkue Dallas Stars varasi suhteellisen isokokoisen Winklerin kolmannella kierroksella 89. pelaajana kesällä . Winkler pelasi ennen kuolemaansa neljä kautta Colorado Collegessa, josta valmistui taloustieteiden kandidaatiksi.


title: Scott Winkler

text: Winkler oli Frisk Tigersin kasvatti. Hän pelasi ensimmäiset miesten pelinsä sen kakkosjoukkueessa, Norjan I-divisioonassa kaudella 2006–2007. Kaudeksi 2007–2008 Winkler siirtyi Yhdysvaltoihin. Hän valmistui kauden päätteeksi Blue Valley Northwest High Schoolista Overland Parkin kaupungissa, Kansasissa ja pelasi Russell Stoverin joukkueessa. Dallas Stars varasi Winklerin kolmannella kierroksella 89. pelaajana . Samana kesänä hänet varasi myös USHL-joukkue Cedar Rapids RougRiders numerolla 141.


title: Scott Winkler

text: Kauden 2008–2009 Winkler pelasi USHL:ää Cedar Rapids RoughRidersin riveissä. Vuosina 2009–2013 hän kävi Colorado Collegea. Hänet valittiin kolmen viimeisen yliopistokautensa päätteeksi WCHA:n akateemiseen tähdistökentälliseen. Winklerin oli tarkoitus pelata kaudella 2013–2014 lähtökohtaisesti Dallas Starsin farmijoukkueessa Texas Starsissa AHL:ssä. Hänet kuitenkin löydettiin 12. kesäkuuta 2013 kuolleena vanhempiensa kodista Norjan Askerissa. Norjan poliisi on vahvistanut kuolintapauksen. Kuolinsyytä ei ole annettu julkisuuteen. Poliisin mukaan tapauksessa ei kuitenkaan epäillä rikosta.


title: Scott Winkler

text: Winkler edusti Norjaa alle 20-vuotiaiden I-divisioonan MM-kilpailuissa vuosina 2009 ja 2010. Ensimmäinen turnaus päättyi B-lohkon pronssiin ja jälkimmäinen kultaan sekä sarjanousuun seuraavaksi vuodeksi pääsarjaan. Hän voitti tehoilla 6+8=14 koko vuoden 2010 turnauksen B-lohkon piste- ja syöttöpörssin sekä jakoi maalipörssin voiton joukkuetoverinsa Jonas Djupvik Løvlien kanssa. Winkler palkittiin myös B-lohkon parhaana hyökkääjänä.


title: Scott Winkler

text: Vuosina 2007 ja 2008 Winkler pelasi alle 18-vuotiaiden I-divisioonan MM-kilpailuissa. Hän voitti ensimmäisestä turnauksesta B-lohkon pronssia sekä jälkimmäisestä kultaa, jolloin Norja nousi myös seuraavaksi vuodeksi pääsarjaan. Winkler oli vuoden 2008 turnauksessa joukkueen paras pistemies ja syöttäjä tehoilla 2+5=7.


title: Scott Winkler

text: Winkler pelasi myös kolme A-maaottelua kaudella 2011–2012.


title: Scott Winkler

text: Scott Winklerin äiti on norjalainen ja isä saksalaissyntyinen kanadalainen Rodney Winkler, joka on itsekin pelannut Norjassa jääkiekkoa pääsarjatasolla.


title: Neutropenia

text: Neutropenia on häiriötila veren koostumuksessa. Siinä neutrofiilisia granulosyyttisoluja muodostuu vereen liian vähän.


title: Jarkko Rantanen (psykologi)

text: Jarkko Olavi Rantanen (s. 1968) on suomalainen psykologi, valmentaja ja tietokirjailija. Hän on tunnettu erityisesti tunteita koskevan tiedon hyödyntämisessä työelämässä. Hän on kirjoittanut aiheesta kaksi kirjaa. Aiemmin hän on toiminut muun muassa työterveyspsykologina, johdon konsulttina ja henkilöstöjohdon tehtävissä.


title: Paavo Mäkelä

text: Paavo Mäkelä voi tarkoittaa ainakin seuraavia:


title: Hasan Ruhani

text: Hasan Ruhani ( [roʊhɒːˈniː]; oik. Hasan Feridon; ; s. 12. marraskuuta 1948) on iranilainen poliitikko, diplomaatti ja uskonoppinut. Ruhani voitti Iranin vuoden 2013 presidentinvaalit yllätyksellisesti jo ensimmäisellä kierroksella saatuaan täpärästi yli puolet äänistä. Vaaleissa Ruhanille ilmaisi tukensa muun muassa aiempi presidentti Akbar Hašemi Rafsandžani, joka ei itse enää voinut asettua ehdokkaaksi. Ruhani aloitti presidenttinä 3. elokuuta 2013. Toukokuussa 2017 pidetyissä vaaleissa hänet valittiin jatkokaudelle


title: Hasan Ruhani

text: Ruhani syntyi Iranin pohjoisosassa. Hän alkoi opiskella uskonasioita jo nuorella iällä, ja kävi kuuntelemassa merkittävien šiiaopettajien luentoja. Vuosina 1969–1972 hän opiskeli oikeustiedettä Teheranin yliopistossa ja suoritti alemman korkeakoulututkinnon. Hän jatkoi opintojaan 1990-luvulla Skotlannissa. Ruhani valmistui filosofian maisteriksi 1995 ja väitteli filosofian tohtoriksi Glasgow Caledonian Universityssä 1999.


title: Hasan Ruhani

text: Ruhani kuului Ruhollah Khomeinin kannattajiin, minkä takia hän joutui olemaan maanpaossa šaahin aikana. Šaahin syrjäyttämisen jälkeen hän palasi Khomeinin kanssa Ranskasta Iraniin. Hänellä on ollut useita merkittäviä tehtäviä valtionhallinnossa.


title: PACS

text: PACS (Picture archiving and communication systems) tarkoittaa tietokoneohjelmaa, jolla voidaan arkistoida sairaaloissa lääketieteellisiä kuvia. Tätä Suomessa digitaaliseksi kuva-arkistoksi kutsututtua järjestelmää käytetään erityisesti röntgenkuvien arkistointiin ja katseluun. PACS onkin korvannut paljon perinteisiä filmivarastoja, joissa röntgenkuvia on konkreettisesti säilytetty. PACS-arkistoon tallennetaan nykyisin lisäksi kaikkien muiden radiologisten tutkimusten kuvat ja myös kaikki muut lääketieteelliset kuvat, esimerkiksi valokuvat.


title: PACS

text: PACS-arkistoon tallennetut röntgenkuvat noudattavat DICOM-standardia (Digital Imaging and Communications in Medicine). Standardin ansiosta myös muualla, jopa ulkomailla kuvatut tutkimukset ovat helposti siirrettävissä ja katseltavissa muiden sairaaloiden PACS-arkistoissa esimerkiksi internetverkon välityksellä. DICOM-standardin ansiosta eri valmistajien kuvaverkkoon liitetyille laitteet kykenevät yhteiseen käytännön tietojen välitykseen ja tiedon esitykseen eli se mahdollistaa eri valmistajien laitteiden yhteensopivuuden samassa järjestelmässä. Tavallisten röntgenkuvien lisäksi DICOM-standardi mahdollistaa tietokonetomografia-, magneettikuvaus- ja ultraäänitutkimuksien sekä lääketieteellisten valokuvien arkistoinnin samaan virtuaalisen arkistoon tavallisten röntgenkuvien kanssa.


title: PACS

text: Digitaalisen kuvarkiston suuri etu on, että filmien kehittäminen jää kokonaan työprosessita pois. Tämän ansiosta aikaa säästyy, työn tehokkuus paranee ja hankintamenojen jälkeen sähköisestä järjestelmästä tulee säästöjä. Digitaalisia kuvia voidaan myös muokata jälkeenpäin, joten uusintakuvauksien määrä pienenee. PACS-järjestelmän eräs ongelma on tietosuoja. Asiaankuulumaton henkilö voi päästä katselemaan kuvia esimerkiksi toisen ihmisen käyttäjätunnuksilla, koska niitä on vaivatonta siirtää paikasta toiseen. Digitaalinen kuvien katselu vaatii myös hyvät kuvankatseluolosuhteet, sillä tietokoneiden monitorien valovoima on pieni filmien katseluun käytettäviin valotauluihin nähden. Tutkimusten mukaan terveyskeskuslääkäreiden monitorit ja kuvankatseluolosuhteet ovat usein riittämättömiä röntgenkuvien katseluun. Lääkäreiden työasematyöskentelyyn olisi saatavissa parannusta, jos terveyskeskukset panostaisivat riittävän laadukkaiden näyttöjen hankintaan ja työasemien valaistussuunnitteluun ja näyttöjen säännölliseen laadunvalvontaan.


title: Preparing for Leadership

text: Preparing for Leadership: A Young Adult's Guide to Leadership Skills in a Global Age on Robert B. Woyachin vuonna 1993 julkaistu kirja, joka käsittelee johtajuutta ja sen osa-alueita pyrkien opastamaan lukijan päteväksi johtajaksi. Kirja on suunnattu nuorille, vaikkakin siinä todetaan, että johtajuus on asia, jota tarvitsee kehittää koko elämän ajan. Kirjassa annetaan neuvoja liittyen muun muassa suunnitelmien luomiseen, ryhmän sisäisen päätöksenteon sulavoittamiseen sekä ryhmän aseman parantamiseen ympäröivässä yhteisössä. Kirjaa on käytetty oppimateriaalina International Student Leadership Institute -koulutuksessa.


title: Paulo Fonseca

text: Paulo Alexandre Rodrigues Fonseca (s. 5. maaliskuuta 1973 Nampula, Mosambik) on portugalilainen entinen jalkapalloilija ja nykyinen valmentaja. Hän toimii FK Šah’tar Donetskin päävalmentajana.


title: Mårten Brenner

text: Mårten Withmar Brenner (28. toukokuuta 1926 Helsinki – 11. heinäkuuta 2012 Turku) oli suomalainen ydinfyysikko, joka tutki erityisesti ydinspektrografiaa. Hän oli vuosina 1962–1966 Helsingissä Sädehoitoklinikan pääfyysikko ja 1966–1991 Åbo akademin kokeellisen fysiikan professori sekä 1974–1989 sen kiihdytinlaboratorion päällikkö.


title: Renée Estevez

text: Renée Pilar Estevez (s. 2. huhtikuuta 1967 New York) on näyttelijäsukuun kuuluva yhdysvaltalainen näyttelijä, jonka veljet ja isä ovat myös kuuluisia näyttelijöitä. Estevez aloitti näyttelemisen 1986.


title: Renée Estevez

text: Estevez syntyi New Yorkissa. Hänen äitinsä oli Janet Estevez (o.s. Templeton) ja isä Martin Sheen, joka on espanjalaista ja irlantilaista alkuperää. Estevezin kolme veljeä, Emilio Estevez, Ramon Estevez ja Charlie Sheen ovat myös näyttelijöitä.


title: Renée Estevez

text: Estevez on naimisissa entisen ammattilaisgolfari Jason Thomas Federicon kanssa. Nykyisin Federico toimii keittiömestarina New Yorkissa. Estevez ja Federico tapasivat California Culinary Academyssä ja avioituivat 11. lokakuuta 1997.


title: Renée Estevez

text: Estevez aloitti näyttelemisen vuonna 1986 CBS:n sarjassa "Babies Having Babies". Hän on esiintynyt elokuvissa uransa alusta lähtien. Hänen ensimmäinen elokuvaroolinsa oli cameorooli vuonna 1986 julkaistussa elokuvassa "Shattered Spirits". Hän on myös vieraillut MacGyver- ja JAG-televisiosarjoissa. Parhaiten hänet ehkä kuitenkin tunnetaan vierailuroolistaan sarjassa "The West Wing", jossa hän esitti presidentti Josiah Bartlettin assistenttia. Estevez on tehnyt cameo-rooleja veljiensä ja isänsä elokuvissa. Hän esitti Molly Naglea elokuvassa . Nykyisin Estevez toimii Anger Management sarjan käsikirjoittajana.


title: Zuihō

text: Zuihō () oli keisarillisen Japanin laivaston vuonna 1940 palvelukseenotettu Zuihō-luokan kevyt lentotukialus toisessa maailmansodassa.


title: Zuihō

text: Sukellusveneiden emälaiva "Takasaki" tilattiin Yokosukan laivastontelakalta. Alus oli suunniteltu tarvittaessa muutettavaksi joko tankkeriksi tai lentotukialukseksi ja sen köli laskettiin 20. kesäkuuta 1935. Alus laskettiin vesille 19. kesäkuuta 1936, jolloin sen muutostyöt kevyeksi lentotukialukseksi aloitettiin. Alus valmistui 27. joulukuuta 1940 ja se oli nimetty muutostöiden aikana "Zuihōksi".


title: Zuihō

text: Aluksen päällikkyys vaihtui 20. syyskuuta 1941, jolloin Nomoto Tameki luovutti päällikkyyden ja Obayashi Sueo vastaanotti sen. Alus määrättiin 30. syyskuuta 3. lentotukialusviirikön lippulaivaksi, ja viirikkö liitettiin 13. lokakuuta 11. ilma-armeijaan. Seuraavana päivänä alus saapui Takaoon, ja se viipyi Formosalla kuun loppuun.


title: Zuihō

text: Alus siirrettiin 15. marraskuuta Sasebon laivastontelakalle, mistä se palasi palvelukseen 25. marraskuuta. Alus liitettiin 7. joulukuuta viirikkönsä mukana laivaston pääosaan, ja samana yönä se lähti osaston mukana sisämereltä suojatakseen Nagumon Pearl Harborin iskusta palaavaa laivastoa. Alus läpäisi seuraavana aamuna osaston mukana Bungonsalmen saapuen Tyynellemerelle, ja se palasi 14. joulukuuta laivaston mukana Kasatouraan, josta se siirtyi seuraavana päivänä Hashirajimaan.


title: Zuihō

text: Alus osallistui Midwayn, Guadalcanalin ja Santa Cruzin saarten taisteluihin, joista viimeisessä se vaurioitui lievästi. Alus selvisi vahingoittumatta Filippiinienmeren taistelusta, mutta Leytenlahden taistelussa Yhdysvaltain laivaston lentotukialus "USS Independencen" torpedopommittajat upottivat aluksen.


title: Aleksandr Fadejev (täsmennyssivu)

text: Aleksandr Fadejev


title: Riccardo Campogiani

text: Riccardo Campogiani oli 16-vuotias ruotsalainen teini, joka hakattiin kuoliaaksi Tukholman keskustassa olleissa juhlissa 6. lokakuuta 2007.


title: Riccardo Campogiani

text: Campogiani kuoli sairaalassa vakaviin vammoihin, jotka aiheutuivat useista, päähän kohdistuneista potkuista. Kuolema herätti median kiinnostuksen, kun viisi muuta Campogianin ikäistä teiniä tuomittiin syyllisiksi kuolemantuottamukseen. Kaikki viisi saivat erilaiset tuomiot, mutta nuoren ikänsä takia (kaikki alle 18-vuotiaita) ketään heistä ei voitu tuomita vankeuteen. Yksi viidestä vapautettiin kaikista syytteistä.


title: Riccardo Campogiani

text: Campogianin tapaus oli erikoinen, koska siihen osallistui nuoria Tukholman yläluokkaisissa osissa, ja sekä murhatun että murhaajien perheillä oli rikkaat taustat.


title: Riccardo Campogiani

text: Murhasta tuli maailmankuulu, kun Anton Abele palkittiin MTV Europe Music Awardeissa vuonna 2007 työstään katuväkivaltaa vastaan Campogianin kuoleman jälkeen.


title: Riccardo Campogiani

text: Riccardo Campogianin kuolema tuli otsikoihin Ruotsissa ja useat kuuluisuudet puhuivat katuväkivaltaa vastaan. Anton Abele on luonut ruotsinkielisen Facebook-ryhmän nimeltä "Bevara oss från gatuvåldet” (Säästäkää meidät katuväkivallalta). Yhdessä viikossa ryhmä sai yli 100 000 uutta jäsentä. Lisäksi 12. lokakuuta 2007 Anton Abele järjesti Tukholmassa mielenosoituksen "Lopettakaa katuväkivalta". Siihen osallistui noin 10 000 nuorta ja aikuista. Samoihin aikoihin myös muissa Pohjoismaiden suurissa kaupungeissa järjestettiin katuväkivaltaa vastustavia mielenosoituksia.


title: Riccardo Campogiani

text: Ruotsin kuningas Kaarle Kustaa XVI ja Ruotsin kruununprinsessa Victoria ylistivät Riccardo Campogiania ja Anton Abelen työtä. Kruununprinsessa myös osallistui Campogianin muistotilaisuuteen. Campogianin perheellä oli läheiset suhteet Ruotsin kuningasperheen ja muiden Tukholman korkea-asemaisten kanssa.


title: Riccardo Campogiani

text: Riccardo Campogiani oli myös ruotsalaisen elektronisen musiikin tuottaja Alesson hyvä ystävä. Campogianin kuolema motivoi Alessoa luomaan menestyvän musiikkiuran.


title: Virtuaalitalous

text: Virtuaalitalous (virtuaaliekonomia) on kaupankäyntiä virtuaalisilla hyödykkeillä keinomaailmassa, esimerkiksi verkkopelien hahmoilla ja varusteilla.


title: Virtuaalitalous

text: Virtuaalimaailma Second Lifessa kuka tahansa voi ostaa ikioman saaren ja rakentaa sinne mieleisensä ympäristön. Kyseinen saari on yksityisomistuksessa oleva virtuaalinen "kiinteistö". Reaalitalouden tapaan virtuaalitaloudessa voi hyödyntää omistustaan vuokraamalla tai myymällä sitä.


title: Virtuaalitalous

text: Niin ikään yli 400,000 EVE Online tieteisfiktio-PC-pelin pelaajaa voivat käydä laajaa kauppaa keskenään peliajasta, virtuaalisista raaka-aineista, avaruusaluksista, niiden osista ja hahmojen vaatteista. EVE Online peliä kehittävällä yhtiöllä on palkkalistoillaan myös virtuaalitaloutta tutkivia tutkijoita.


title: Virtuaalitalous

text: Yleensä kauppaa käydään oikealla rahalla, vaikkakin on olemassa myös virtuaaliraha Bitcoin. Virtuaalihyödykkeisiin käytettiin rahaa jo 2008 Itä-Aasiassa viisi miljardia dollaria vuodessa, Pohjois-Amerikassa miljardi ja Euroopassa noin 500 miljoonaa dollaria, mutta viime vuosina erityisesti Facebookin virtuaalitalous on entisestään kasvanut. Virtuaalikuluttamisessa pätevät pitkälti samat motiivit kuin elävän elämänkin kulutuksessa. Virtuaalihyödykkeet voivat toimia sosiaalisen statuksen ilmaisijoina.


title: Herma Szabo

text: Herma Szabo (s. 2. helmikuuta 1902, Wien - k. 7. toukokuuta 1986, Rotterdam) oli itävaltalainen yksin- ja pariluistelija. Hän voitti 1924 olympialaisten yksinluistelun ja 5 kertaa yksinluistelun maailmanmestaruuden (1922-1926) ja kaksi kertaa pariluistelun maailmanmestaruuden Ludwig Wreden kanssa. Szabo kuuluu World Hall of Fameen.


title: Herma Szabo

text: Herma Szabon perhe oli myös taitoluistelijoita. Szabon äiti oli kaksinkertainen pariluistelun maailmanmestari Christa von Szabo ja setä kolminkertainen Euroopan-mestari Eduard Engelmann, Jr.. Hänen serkkunsa Helene Engelmann ja Christine Engelmann olivat myös taitoluistelijoita.


title: Herma Szabo

text: Herma Szabo kilpaili monella eri sukunimellä, muun muassa von Szabó, Plank-Szabo, Planck-Szabo, Jarosz-Szabo and Jaross-Szabo.


title: Madge Syers

text: Florence Madeline ”Madge” Syers (o.s. Cave, 16. syyskuuta 1881 – 9. syyskuuta 1917) oli brittiläinen taitoluistelija. Hän oli ensimmäinen naiskilpailija taitoluistelun maailmanmestaruuskilpailuissa 1902 ja voitti hopeaa. Tämä sai Kansainvälisen luisteluliiton perustamaan naisille oman sarjan maailmanmestaruuskilpailuihin. Syers voitti kaksi ensimmäistä naisten kilpailua 1906 ja 1907 ja voitti olympiakultaa vuoden 1908 kesäolympialaisissa, joissa taitoluistelu oli ensimmäistä kertaa olympialajina. Syers kilpaili myös pariluistelussa aviomiehensä Edgar Syersin kanssa ja he voittivat pronssia olympialaisissa 1908.


title: DayZ

text: DayZ on videopelikehittäjä Dean ”Rocket” Hallin kehittämä modifikaatio Bohemia Interactiven julkaisemalle "ARMA 2" -pelille. Pelaamiseen tarvitsee kyseisen pelin sekä pelin lisäosan "ARMA 2: Operation Arrowheadin". Pelissä on tarkoitus selviytyä zombeilta ja toisinaan myös muilta pelaajilta Chernarus-nimisessä avoimessa pelimaailmassa, jonka koko on 225 neliökilometriä. Pelissä kuolema on pysyvä, sillä pelaaja menettää kaikki tavaransa ja peli alkaa alusta.


title: DayZ

text:
Modi nousi valtaisaan suosioon jo vuoden 2012 aikana.
Dean palkattiin Bohemia Interactivelle kehityksen aikaan. Bohemia antoi modille uuden nimen Arma II: DayZ Mod ja alkoi kehittää siitä itsenäistä versiota nimellä DayZ. Modi julistettiin valmiiksi 21. helmikuuta 2013 Bohemian keskittyessä itsenäisen pelin kehittämiseen. Modia kehittää edelleen pelaajien yhteisö.


title: DayZ

text: Itsenäinen peli julkaistiin joulukuussa 2013 Steamin early-access-ohjelmassa ja kehityksen venyessä neljän vuoden mittaiseksi siitä on uhannut tulla vaporwarea.


title: DayZ

text: "Dayz" ei sisällä varsinaista päämäärää, mutta yleisoletus on selviytyminen. Pelaaja luo itselleen pelikokemuksen esimerkiksi etenemällä kaupunkeihin tai etsiessään muita ihmisiä.


title: DayZ

text: DayZ sisältää selviytymiselementtejä, joiden myötä pelaajan hahmo tulee nälkäiseksi ja janoiseksi. DayZ-modiversiossa on myös lämpötila, joka lisättiin DayZ Standalone-versioon päivityksessä 0.58.


title: DayZ

text: Zombit palasivat versiossa 0.59, mutta ovat hitaampia sekä vain tietyillä alueilla joissa on yleensä paljon pelaajia, kuten "Chernogorsk".


title: DayZ

text: Pelaaja kohtaa pelikokemuksessaan muita pelaajia, joihin tämä voi omalla vastuullaan tukeutua. Muiden pelaajien luotettavuulle ei ole taetta, ja on yleistä että he ryöstävät tai tappavat pelaajan. Pelaajat voidaan jakaa eri tyyppeihin.


title: DayZ

text: Sankarit (engl. "heroes") ovat ystävällisiä pelaajia, jotka auttavat uusia pelaajia ja ovat hyvin arvostettuja pelaajien kesken. Sankarin osa ei kuitenkaan ole helpoin, sillä monet haluavat tappaa heidät hyvän varustuksen ja suuremman luottamuksen vuoksi. Tämä on johtanut siihen, että useat sankarit liikkuvat ryhmissä.


title: DayZ

text: Rosvot (engl. "bandits") ovat päinvastaisia sankareihin verrattuina, jotka tappavat ja ryöstävät muita pelaajia. He ovat usein sankareiden tavoin hyvin varusteltuja. Rosvojen maine on vaihdellut DayZ:n historian ajan kunnioitetuista ja pelätyistä aina vihattuihin.


title: DayZ

text: Neutraalit (engl. "neutrals") ovat pelaajatyyppi, jolla on sekä sankari- että rosvopiirteitä. He voivat auttaa toisia, mutta myös hyökätä, kun kääntävät selkänsä. Tähän luokkaan menevät useimmat pelaajat.


title: DayZ

text: Uudet pelaajat (engl. "freshspawns") ovat juuri peliin saapuneita, heikosti varusteltuja pelaajia. He voivat mennä neutraalien tavoin mihin tahansa kategoriaan tai yhdistellä niitä kaikkia. Uudet pelaajat ovat helposti ryöstettävissä ja tapettavissa pelin kokemuksenpuutteen tähden.


title: DayZ

text: Pelissä on useita aseita, joiden ammukset ovat usein harvassa. Yleisimmät asetyypit ovat löydettävissä lähes joka kaupungista. Standalone-versiossa aseen panoksia voi löytää helposti, mutta lippaita ei niinkään. Jos sinulla on ase ja siihen sopivia panoksia, on mahdollista asettaa aseeseen yksi luoti. Tämä toimii kaikkiin aseisiin, mutta jokaisen laukauksen jälkeen pelaajan pitää ladata uudelleen. On joitain aseita, jotka eivät vaadi lipasta, mutta silti voivat pitää useampaa kuin yhtä luotia (kuten SKS, johon mahtuu 10 luotia). Aseiden lippaita ja muutenkin korkealaatuisia aseita löytää helpoiten armeijan tukikohdista, mutta ne ovat usein juuri tämän syyn takia rosvojen ja muiden pelaajien valloittamia. Lisäksi aseen laukaus houkuttelee zombeja.


title: DayZ

text: Ruoka ja juoma


title: DayZ

text: DayZissa on monenlaista ruokaa ja juomaa. Juotavaa on tölkeissä ja pulloissa, joiden lisäksi kaivot sekä osa ruoista palauttaa janoa. Standalone-versiossa tölkkiruoka on avattava ennen syömistä, mikä vaatii jonkin terävän esineen. Ruuvimeisselit, puukot, viidakkoveitset ja purkinavaajat soveltuvan tölkkien avaamiseen. Ruokaa voi löytää myös hedelminä, mutta kannattaa olla tarkkana, ettei syö mätiä hedelmiä. Ne aiheuttavat yleensä sairauksia, eikä niiden syöminen hyödytä pitkään. Lisäksi maailmasta löytyy mm. vitamiineja ja lääkehiiltä, joita hahmo voi syödä.


title: DayZ

text:
Veri
Tärkein elementti on hahmon veri, sillä jokainen hahmon saama isku vähentää verta. Myös verenvuotaminen on mahdollista ja vaarallista hoitamattomana. Veri palautuu modiversiossa hitaasti syönnin yhteydessä ja Standalonessa ajan kanssa, mikäli pelaaja huolehtii ruokailusta ja nesteytyksestään.


title: DayZ

text: Pelihahmon veri on resurssi, jonka palautuminen on hidasta. Palautuminen vaatii sen, ettei hahmo ole nälkäinen tai janoinen. Verta voi palauttaa myös verisiirrolla, mutta sitä varten tarvitaan luovuttaja sekä verensiirto- ja testausvälineet. Väärän veriryhmän veri johtaa väistämättä kuolemaan. A, B, AB ja O ovat pelin verityypit ja ne sopivat näin: A voi vastaanottaa A- ja O-tyyppiä. B voi vastaanottaa B- ja O-tyyppiä. AB voi vastaanottaa A-, B-, AB- ja O-tyyppiä ja O voi vastaanottaa O-tyyppiä.


title: Darnell Nurse

text: Darnell Nurse (s. 4. helmikuuta 1995, Hamilton, Ontario, Kanada) on kanadalainen jääkiekkopuolustaja, joka pelaa NHL-joukkue Edmonton Oilersin organisaatiossa. Nursella on tulokassopimus NHL-joukkue Edmonton Oilersin kanssa, joka varasi hänet ensimmäisellä kierroksella seitsemäntenä pelaajana vuonna . Nurse on puolustava puolustaja, jonka vahvuuksiin kuuluu kovuus, liike, koko, urheilullisuus, alivoimapelaaminen ja tarvittaessa myös vastustajan ärsyttäminen. Hänellä on kuitenkin kehitettävää hyökkäyspään pelaamisessa ja laukauksessa.


title: Darnell Nurse

text: Nurse on Don Mills Flyersin kasvatti. Hän voitti OHF Bantam AAA:n mestaruuden vuonna 2010. Kauden 2010–2011 Nurse pelasi pääosin kotikonnuillaan, mutta hän pelasi myös kaksi ottelua OJHL-joukkue St. Michael's Buzzersissa. Nurse edusti kauden aikana myös Ontarioa Kanadan talvikisoissa, jossa hän toimi joukkueensa kapteenina. Sault Ste. Marie Greyhounds varasi Nursen koko OHL:n varaustilaisuuden kolmantena pelaajana Aaron Ekbladin ja Nick Ritchien jälkeen vuonna 2011.


title: Darnell Nurse

text: Kaudeksi 2011–2012 Nurse siirtyi Greyhoundsiin, jossa hänen tulokaskautensa toi 53 runkosarjaottelussa tehot 1+9=10. Nurse valittiin kauden päätteeksi OHL:n tulokkaiden tähdistökentälliseen. Kaudella 2012–2013 hän nousi Greyhoundsin varakapteeniksi ja teki runkosarjassa 41 tehopistettä. Nurse voitti joukkueen sisäisen jäähypörssin 116 minuutillaan. Hänet palkittiin kauden päätteeksi OHL:n skolastisimpana pelaajana Bobby Smith Trophylla. Nurse pelasi kauden aikana myös CHL Top Prospects Gamessa.


title: Darnell Nurse

text: Edmonton Oilers varasi Nursen ensimmäisellä kierroksella koko NHL:n varaustilaisuuden seitsemäntenä pelaajana kesällä . Hän teki jo saman kesän heinäkuussa kolmivuotisen tulokassopimuksen joukkueen kanssa. Nurse nousi kaudella 2013–2014 Greyhoundsin kapteeniksi ja oli joukkueen tehokkain puolustaja tehoilla 13+37=50. Hän voitti myös joukkueen sisäisen jäähypörssin 91 minuutillaan. Nurse jakoi kevään 2014 pudotuspeleissä tehoilla 3+5=8 Greyhoundsin sisäisen pistepörssin voiton Tyler Gaudetin ja Patrick Watlingin kanssa. Hänet valittiin kauden päätteeksi OHL:n kolmanteen tähdistökentälliseen. OHL-kautensa päätteeksi huhtikuussa 2014 Nurse siirtyi AHL-joukkue Oklahoma City Baronsin vahvuuteen. Hän pelasi siellä loppukaudella neljä runkosarja- ja kolme playoff-ottelua tehden yhteensä kaksi syöttöpistettä.


title: Darnell Nurse

text: Kauden 2014–2015 Nurse aloitti Edmonton Oilersin NHL-joukkueen vahvuudessa. Hän teki NHL-debyyttinsä kauden kolmannella kierroksella 14. lokakuuta 2014 vieraissa Los Angeles Kingsia vastaan. Vain kahden ottelun jälkeen Oilers lähetti Nursen takaisin Greyhoundsin vahvuuteen.


title: Darnell Nurse

text: Nurse pelasi alle 20-vuotiaiden MM-kilpailuissa vuonna 2015, jolloin hän voitti maailmanmestaruuden. Nurse palkittiin Kanadan top-3-pelaajana. Hän pelasi myös alle 18-vuotiaiden MM-kilpailuissa vuonna 2012 voittaen pronssia sekä Ivan Hlinkan muistoturnauksessa vuonna 2012, jolloin Nurse toimi Kanadan varakapteenina ja voitti kultaa. Hän edusti myös Canada Ontarion joukkuetta World U-17 Hockey Challengessa vuonna 2012, jolloin hän voitti pronssia.


title: Darnell Nurse

text: Darnellin vanhemmat ovat Richard ja Cathy Nurse. Isä Richard pelasi kanadalaista jalkapalloa ammattilaisena CFL:ssä. Darnellin isosisko Tamika ja pikkusisko Kia ovat pelanneet koripalloa. Kia pelaa nykyään Connecticutin yliopistojoukkueessa ja on esiintynyt myös Kanadan naisten A-maajoukkueessa. Nursen serkut Elijah, Issac ja Sarah Nurse pelaavat jääkiekkoa. Hänen tätinsä Raquel Nurse on entinen yliopistokoripalloilija, joka on naimisissa entisen NFL-tason amerikkaisen jalkapallon pelinrakentaja Donovan McNabbin kanssa.


title: Niko Korhonen

text: Niko Korhonen (s. 5. marraskuuta 1992 Sotkamo) on suomalainen pesäpalloilija, joka edustaa tällä hetkellä Superpesiksessä pelaavaa Sotkamon Jymyä. Hänen roolinsa on sisäpelissä kärkietenijä/vaihtaja ja ulkopelissä kolmosvahti.


title: Niko Korhonen

text: Korhonen on pääsarjatasolla voittanut Suomenmestaruuden viisi kertaa (2011, 2012, 2013, 2014 ja 2015)."Lahde: Pesiksen Maailma"


title: Tiotepa

text: Tiotepa on solutoimintaa salpaava syöpälääke, sytostaatti. Tiotepan myyntinimi on "Thio-Tepa", ja se kuuluu alaryhmältään lajiin alkyloivat aineet. Lääkkeen valmistaja on ollut yhdysvaltalainen Lederle.


title: Tiotepa

text: Tiotepaa annetaan laskimonsisäisinä infuusioina eli nestetiputuksina pääasiassa, sen antotapa on yleensä parenteraalinen eli ei suun kautta otettava. Ruumiin eri onteloihin, kuten rinnan alueen pleuraonteloon ja vatsan alueen peritoneaalionteloon voidaan injisoida, siis ruiskuttaa tätä lääkeainetta. Se voidaan tehdä esimerkiksi nesteenpoiston yhteydessä, jolloin poistetaan ylimääräisesti syöpäsairauden yhteydessä kertynyttä kudosnestettä.


title: Tiotepa

text: Tiotepaa on voitu käyttää ainakin kahden eri naisten syöpäsairauden hoidossa: nämä ovat rintasyöpä ja munasarjasyöpä. Muita hoitoaiheita ovat olleet lymfoomat ja sarkoomat.


title: Thorigné-Fouillard

text: Thorigné-Fouillard on kunta Rennesin arrondissementissa Ille-et-Vilainen departementissa Ranskassa. Se kuuluu Rennesin metropolialueeseen. Thorigné-Fouillardissa oli 7 105 asukasta vuonna 2009, ja sen pinta-ala on noin 13,6 neliökilometriä.


title: Ilja Kulik

text: Ilja Aleksandrovitš Kulik (, s. 23. toukokuuta 1977) on venäläinen taitoluistelija. Kulik on voittanut olympiamestaruuden 1998, Euroopan-mestaruuden 1995, Grand Prix Final -mestaruuden 1997–1998 ja junioreiden maailmanmestaruuden 1995.


title: Ilja Kulik

text: Kulik on naimisissa taitoluistelija Jekaterina Gordejevan kanssa ja heillä on tytär Elizaveta. He perustivat vuonna 2012 Etelä-Kaliforniaan vain taitoluistelijoille tarkoitetun jäähallin.


title: Aleksei Urmanov

text: Aleksei Jevgenjevitš Urmanov (, s. 17. marraskuuta 1973, Leningrad) on venäläinen taitoluistelija, joka nykyään työskentelee taitoluisteluvalmentajana. Urmanov on vuoden 1994 olympiamestari.


title: Karl August von Hardenberg

text: Karl August von Hardenberg (31. toukokuuta 1750 Essenrode, Braunschweig – 26. marraskuuta 1822 Genova, Italia) oli preussilainen ruhtinas ja valtiomies, joka toimi Preussin ulkoministerinä vuosina 1804–1806 sekä pääministerinä 1807 ja 1810–1822. Hän oli maansa merkittävä johtaja Napoleonin sotien aikana ja osallistui Wienin kongressiin. Hän toteutti Preussissa sisäisiä uudistuksia, jotka liberalisoivat maan taloutta ja yhteiskuntaa.


title: Karl August von Hardenberg

text: Hardenberg syntyi Essenrodessa lähellä Gifhornia. Hänen isänsä Christian Ludwig von Hardenberg oli hannoverilaiseen aateliseen maanomistajasukuun kuulunut kenraali. Hardenberg opiskeli Göttingenin ja Leipzigin yliopistoissa monia eri aineita painottuen kuitenkin lakiopintoihin. Hän sai vuonna 1770 viran Hannoverin vaaliruhtinaskunnan oikeusministeriöstä. Hardenberg matkusti 1772–1773 eri puolilla Saksaa ja kävi Englannissa, jossa hänet esiteltiin kuningas Yrjö III:lle. Kuningas nimitti hänet Hannoveriin raatimieheksi. Hardenbergin ensimmäisen vaimon, kreivitär Juliane von Reventlowin suhde Walesin prinssiin aiheutti skandaalin, jonka seurauksena Hardenberg siirtyi Hannoverista Braunschweigin herttuan palvelukseen. Hän ei kuitenkaan saavuttanut uudessakaan tehtävässään menestystä. Jouduttuaan lisäksi uuden avioliittonsa vuoksi jälleen juoroilun kohteeksi hän siirtyi mielellään uuteen virkaan Preussiin.


title: Karl August von Hardenberg

text: Hardenberg nimitettiin vuonna 1790 Preussiin liitettyjen Ansbachin ja Bayreuthin ministeriksi, ja hän onnistui hyvin alueen kehittämisessä. Hän johti Preussin valtuuskuntaa vuoden 1795 rauhanneuvotteluissa Ranskan kanssa ja allekirjoitti maansa edustajana Baselin rauhansopimuksen. Vuodesta 1798 hän toimi kuningas Fredrik Vilhelm III:n luottomiehenä Berliinissä.


title: Karl August von Hardenberg

text: Hardenberg oli Preussin ulkoministerinä 1804–1806 ja kannatti puolueettomuutta Ranskan suuntaan. Hän halusi laajentaa Preussin aluetta liittämällä siihen Englannin omistuksiin kuuluneen Hannoverin ja neuvotteli asiasta vuoden 1805 alussa Napoleonin kanssa. Ennen sopimuksen syntymistä kuningas Fredrik Vilhelm kuitenkin luokkaantuneena Ranskan joukkojen Ansbachissa suorittamasta Preussin alueen loukkauksesta solmi marraskuussa 1805 Napoleonin-vastaisen liiton Venäjän kanssa. Austerlitzin taistelun jälkeen Preussi joutui solmimaan 15. joulukuuta Schönnbrunnin sopimuksella liiton Ranskan kanssa ja luopumaan useista alueistaan vastineena Hannoverista. Napoleonin vaatimuksesta Hardenbergin oli jätettävä ministerinpaikkansa huhtikuussa 1806. Hardenberg osallistui tämän jälkeen Venäjän kanssa käytyihin neuvotteluihin, jotka johtivat neljännen liittokunnan syntyyn ja uuden sodan syttymiseen Ranskaa vastaan. Hänet nimitettiin Preussin hallituksen johtoon 10. huhtikuuta 1807, mutta Preussin sotilaallisen tappion myötä hän joutui eroamaan jo saman vuoden heinäkuussa, sillä Napoleon asetti sen ehdoksi rauhanneuvotteluissa.


title: Karl August von Hardenberg

text: Kun Preussi vuonna 1810 ei taloudellisten vaikeuksiensa vuoksi kyennyt enää maksamaan sotakorvauksiaan Ranskalle, Napoleon hyväksyi Hardenbergin nimityksen johtavaksi ministeriksi ("leitender minister"), jotta tämä voisi elvyttää maan valtiontalouden. Hardenberg toimi samalla myös valtiovarainministerinä. Pääministerinä Hardenberg jatkoi edeltäjänsä Karl vom Steinin aloittamia uudistuksia, tavoitteenaan säilyttää absoluuttinen monarkia mutta samalla modernisoida hallintoa tasavaltaisen Ranskan esimerkin mukaisesti. Hän oli suunnitellut Preussille tarkoitetun uudistusohjelman kuninkaan pyynnöstä ollessaan syrjässä maan johdosta vuoden 1807 jälkeen ja asuessaan tilapäisesti Riiassa. Hardenbergin vuosina 1810–1812 toteuttamiin uudistuksiin kuuluivat hallinnon tehostaminen, kaupan vapauttaminen, verotuksen uudistaminen, maiden lunastaminen talonpojille suurtilojen maaomaisuudesta ja tasa-arvoisten kansalaisoikeuksien myöntäminen juutalaisille. Hän suunnitteli myös neuvoa-antavan kansalliskokouksen koollekutsumista saadakseen kansalaisten tuen uudistuksille, mutta tämä ei toteutunut hänen elinaikanaan. Varsinkin maataomistava aateli vastusti Hardenbergin reformeja ja vuoden 1815 jälkeen maatalouden uudistaminen jouduttiin keskeyttämään.


title: Karl August von Hardenberg

text: Vuoden 1812 alussa Preussi joutui allekirjoittamaan liittosopimuksen Ranskan kanssa. Napoleonin tuhoisan Moskovan sotaretken jälkeen Hardenberg alkoi etsiä tilaisuutta liiton purkamiselle ja lisäsi salassa varustelua. Hänen neuvostaan kuningas liittoutui ensin Venäjän kanssa helmikuussa 1813 solmitulla Kaliszin sopimuksella ja katkaisi vasta sen jälkeen yhteistyön Ranskan kanssa. Napoleonin kukistuttua Hardenberg osallistui Pariisin rauhanneuvotteluihin ja Wienin kongressiin, jossa hän esiintyi sovittelevasti. Wienissä Venäjä oli ehdottanut Saksin liittämistä Preussiin vastineena Puolan yhidistämisestä kokonaan Venäjään. Englanti ja Itävalta vastustivat ajatusta, jolloin Hardenberg suostui luopumaan siitä ja pyrki lähentämään pääkiistakumppaneiksi muodostuneita Englantia ja Venäjää. Yleisen käsityksen mukaan Hardenberg jäi Wienin kongressissa Itävallan taitavan ulkoministerin Klemens von Metternichin varjoon.


title: Karl August von Hardenberg

text: Hardenberg asettui vuonna 1815 kannattamaan konservatiivista Pyhää Allianssia. Myöhemmin hänen arvostuksensa kotimaassa väheni. Vaikka hän oli kannattanut uutta perustuslakia, liberaalien silmissä hän oli liian sovitteleva vanhoillisuuden suuntaan. Myöhemmin saksalainen historiankirjoitus esitti hänet valtiomiehenä, joka pelasti Preussin täydeltä romahdukselta Napoleonin sotien aikana.


title: Karl August von Hardenberg

text: Hardenberg oli alun perin aatelisarvoltaan paroni, mutta hänet korotettiin vuonna 1814 ruhtinaaksi. Hän oli naimisissa kolmesti ja kaikki hänen avioliittonsa päättyivät avioeroon.


title: Veneskoski

text: Veneskoski voi tarkoittaa seuraavia paikkoja Suomessa:


title: Robin Cousins

text: Robert "Robin" Cousins (s. 17. elokuuta 1957 Bristol) on brittiläinen taitoluistelija. Cousins on vuoden 1980 olympiavoittaja ja Euroopan-mestari, kolminkertainen maailmanmestaruusmitalisti (1978–1980) ja nelinkertainen Britannian-mestari (1977–1980). Kilpailu-uransa jälkeen Cousins esiintyi monissa jäänäytöksissä ja tuotti myös oman jääshown. Cousins on myös esiintynyt teatterissa ja kommentoinut BBC:n taitoluistelulähetyksiä. Vuodesta 2006 hän on ollut tuomarina ITV:n "Dancing on Ice" -televisiosarjassa.


title: Melalahti

text: Melalahti voi tarkoittaa seuraavia paikkoja Suomessa:Muita merkityksiä:


title: Jelena Ivaštšenko

text: Jelena Viktorovna Ivaštšenko (, 28. joulukuuta 1984 Omsk, Venäjän SFNT, Neuvostoliitto – 15. kesäkuuta 2013 Tjumen) oli venäläinen judoka ja Euroopan mestari.


title: Jelena Ivaštšenko

text: Ivaštšenko voitti yli 78 kg:n painoluokassa Euroopan-mestaruuden Tbilisissä 2009, Istanbulissa 2011 ja Tšeljabinskissa 2012. Lisäksi hän sijoittui viidenneksi Bukarestissa 2004. Avoimessa luokassa hän voitti Euroopan-mestaruuden Varsovassa 2007 ja sai hopeaa Novi Sadissa 2006. Joukkuekilpailun Euroopan-mestaruuden hän voitti Belgradissa 2006 ja Tšeljabinskissa 2012 sekä sai hopeaa Debrecenissä 2005 ja Minskissä 2007. Hän sai hopeaa yli 78 kg:n sarjassa alle 20-vuotiaiden EM-kilpailuissa Rotterdamissa 2002 ja alle 23-vuotiaiden EM-kisoissa Kiovassa 2005.


title: Jelena Ivaštšenko

text: MM-kilpailuissa Ivaštšenko saavutti hopeaa avoimessa luokassa Pariisissa 2008. Pronssia hän sai avoimessa luokassa Rio de Janeirossa 2007 ja yli 78-kiloisissa Pariisissa 2011. Lontoon olympialaisissa 2012 hän sijoittui yli 78 kg:n painoluokassa seitsemänneksi.


title: Jelena Ivaštšenko

text: Ivaštšenko sai hopeaa opiskelijoiden MM-kilpailujen avoimessa luokassa Novi Sadissa 2002. Hän sijoittui yli 78 kg:n painoluokassa kolmanneksi Jejun universiadeissa 2003 ja sotilaiden MM-kilpailuissa Bakussa 2004.


title: Jelena Ivaštšenko

text: Ivaštšenko saavutti Masters-, Grand Slam- ja Grand Prix -kilpailuissa kolme turnausvoittoa, sijoittui kaksi kertaa toiseksi ja kolme kertaa kolmanneksi. Maailmancupeissa ja Continental Open -kilpailuissa hän voitti kuusi turnausta, sijoittui kuusi kertaa toiseksi ja kolme kertaa kolmanneksi. Venäjän-mestaruuskilpailuissa hän saavutti aikuisten sarjassa seitsemän kulta-, viisi hopea- ja kolme pronssimitalia.


title: Jelena Ivaštšenko

text: Venäjän judoliitto kertoi 15. kesäkuuta 2013, että Ivaštšenko oli kuollut traagisesti hypättyään alas parvekkeelta. Lifenews.ru-lehden mukaan hän oli kärsinyt vakavasta masennuksesta seitsemän vuoden ajan. Masennus oli pahentunut Lontoon olympiatappion jälkeen, ja lisäksi hänellä oli leikkauksen vaativa jalkavamma.


title: Wolfgang Schwarz

text: Wolfgang Schwarz (s. 14. syyskuuta 1947 Wien) on itävaltalainen taitoluistelija, joka on voittanut vuoden 1968 olympiamestaruuden. Hän on myös voittanut hopeaa kaksi kertaa maailmanmestaruuskilpailuissa (1966–1967) ja kolme kertaa Euroopan-mestaruuskilpailuissa (1966–1968).


title: Wolfgang Schwarz

text: Schwarz tuomittiin vuonna 2006 kahdeksaksi vuodeksi vankilaan romanialaisen bisnesmiehen teini-ikäisen tyttären kidnappauksen suunnittelusta. Hänet oli jo vuonna 2002 tuomittu 1,5 vuodeksi vankilaan ihmiskaupasta, mutta tuomiota lykättiin Schwarzin ihosyövän hoitojen takia.


title: Mestarien liigan kausi 2013–2014

text: Mestarien liigan kausi 2013–2014 oli Mestarien liigan 22. kausi, ja Euroopan parhaiden joukkueiden kesken pelattavan jalkapallocupin 59. kausi. Puolustavana mestarina kauteen lähti saksalainen Bayern München. Loppuottelu pelattiin 24. toukokuuta 2014 Estádio da Luzilla Portugalin pääkaupungissa Lissabonissa.


title: Mestarien liigan kausi 2013–2014

text: Mestareiden liigaan osallistui yhteensä 76 joukkuetta UEFA:n 52 jäsenmaasta. Poikkeuksena Liechtenstein, jossa ei järjestetä kansallista mestaruussarjaa ja Gibraltar, josta tuli UEFA:n jäsen vasta toukokuussa 2013.


title: Mestarien liigan kausi 2013–2014

text: UEFA:n jäsenmaat oli pisteytetty in mukaan, mikä määrittää sen montako joukkuetta kunkin maan jäsenliitosta pääsee Mestareiden liigaan. Paikat Mestareiden liigassa jaettiin seuraavasti:Joukkueen sijoitus kansallisessa liigassa edellisenä kautena on merkitty sulkuihin. (M = hallitseva mestari).


title: Mestarien liigan kausi 2013–2014

text: Kaikki turnaukseen liittyvät arvonnat suoritettiin UEFA:n pääkonttorissa Nyonissa, Sveitsissä, ellei toisin mainita.


title: Mestarien liigan kausi 2013–2014

text: Ensimmäisen ja toisen karsintakierrosten arvonta suoritettiin 24. kesäkuuta 2013. Ensimmäiset osaottelut pelattiin 2. heinäkuuta 2013. Toiset osaottelut pelattiin 9. heinäkuuta 2013.


title: Mestarien liigan kausi 2013–2014

text: Ensimmäiset osaottelut pelattiin 16. ja 17. heinäkuuta 2013. Toiset osaottelut pelattiin 23. ja 24. heinäkuuta 2013.


title: Mestarien liigan kausi 2013–2014

text: Kolmas osio jakautuu kahteen erilliseen osioon – mestarien karsintaan ja hyvin sijoittuneiden karsintaan. Molempien osioiden häviäjät pääsevät Eurooppa-liigan play-off -kierrokselle.


title: Mestarien liigan kausi 2013–2014

text:
Kolmannen karsintakierroksen arvonta suoritettiin 19. heinäkuuta 2013. Ensimmäiset osaottelut pelattiin 30. ja 31. heinäkuuta 2013. Toiset osaottelut pelattiin 6. ja 7. elokuuta 2013.
!colspan="5"|Mestarit


title: Mestarien liigan kausi 2013–2014

text: !colspan="5"|Hyvin sijoittuneet


title: Mestarien liigan kausi 2013–2014

text: Play-off -kierros jakautuu kahteen osioon: mestareiden ja hyvin sijoittuneiden osioon. Kummankin osion häviäjät siirtyvät Eurooppa-liigan kauden 2013–2014 lohkovaiheeseen.


title: Mestarien liigan kausi 2013–2014

text:
Play-off -kierroksen arvonta suoritettiin 9. elokuuta 2013. Ensimmäiset osaottelut pelattiin 20. ja 21. elokuuta 2013. Toiset osaottelut pelattiin 27. ja 28. elokuuta 2013.
!colspan="5"|Mestarit


title: Mestarien liigan kausi 2013–2014

text: Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät Eurooppa-liigan kauden 2013–2014 ensimmäiselle pudotuspelikierrokselle ja neljänneksi sijoittuvat putoavat pois.


title: Mestarien liigan kausi 2013–2014

text: Jos lohkoissa päädytään tasapisteisiin, lohkosijoitukset ratkaistaan seuraavasti:


title: Mestarien liigan kausi 2013–2014

text: Kahdeksasta lohkoista kaksi parasta eli yhteensä 16 joukkuetta selviytyi pudotuspeleihin. Kaikki ottelut, paitsi finaali, pelataan kaksiosaisena. Joukkueet pelaavat toisiaan vastaan kotona ja vieraissa. Ensimmäiselle kierrokselle samaan ottelupariin ei voi päästä arvonnasta kahta joukkuetta samasta maasta tai lohkosta.


title: Mestarien liigan kausi 2013–2014

text: Neljännesvälieräparien arvonta suoritettiin 16. joulukuuta 2013. Ensimmäiset osaottelut pelattiin 18., 19., 25. ja 26. helmikuuta 2014. Toiset osaottelut pelattiin 11., 12., 18. ja 19. maaliskuuta 2014.


title: Mestarien liigan kausi 2013–2014

text: Puolivälieräparien arvonta suoritettiin 21. maaliskuuta 2014. Ensimmäiset osaottelut pelattiin 1. ja 2. huhtikuuta 2014. Toiset osaottelut pelattiin 8. ja 9. huhtikuuta 2014.


title: Mestarien liigan kausi 2013–2014

text: Välieräparien arvonta suoritettiin 11. huhtikuuta 2014. Ensimmäiset osaottelut pelattiin 22. ja 23. huhtikuuta 2014. Toiset osaottelut pelattiin 29. ja 30. huhtikuuta 2014.


title: Mestarien liigan kausi 2013–2014

text: Loppuottelu pelattiin 24. toukokuuta 2014 Estádio da Luzilla, Lissabonissa.


title: Mestarien liigan kausi 2013–2014

text: Parhaat maalintekijät ja syöttäjät Mestarien liigan kaudella 2013–2014 (vain lohkovaihe ja pudotuspelit):


title: Manfred Schnelldorfer

text: Manfred Schnelldorfer (s. 2. toukokuuta 1943 München) on saksalainen taitoluistelija, joka on voittanut sekä maailmanmestaruuden että olympiamestaruuden vuonna 1964. Hän on lisäksi voittanut pronssia maailmanmestaruuskilpailuissa 1963, kaksi hopeaa (1963-1964) ja kolme pronssia (1960-1962) Euroopan-mestaruuskisoissa ja kahdeksan Saksan-mestaruutta (1958-1961, 1963-1964).


title: Lorenzo Ceresoli

text: Lorenzo Ceresoli (s. 18. toukokuuta 1931 Nave) on italialaissyntyinen, Etiopiassa toiminut roomalaiskatolinen piispa. Hänet vihittiin Comboni-lähetyssaarnaajien papiksi 2. huhtikuuta 1960 ja nimitettiin Awasan apostoliseksi vikaariksi sekä Fallaban titulaaripiispaksi 20. joulukuuta 1993. Piispaksi vihkiminen seurasi 19. maaliskuuta 1994. Pääkonsekraattorina toimi Jozef Tomko, jota avustivat Vigilio Mario Olmi ja Armido Gasparini.


title: Lorenzo Ceresoli

text: Ceresoli jäi eläkkeelle 21. maaliskuuta 2009.


title: Tor Brenning

text: Tor Johan Brenning, vuoteen 1921 Jansson (22. lokakuuta 1903 Oulu – 19. helmikuuta 1983 Maarianhamina) oli ahvenanmaalainen poliitikko ja virkamies.


title: Tor Brenning

text: Brenning valmistui ylioppilaaksi 1921, suoritti Helsingin yliopistossa ylemmän oikeustutkinnon vuonna 1929 ja sai varatuomarin arvonimen vuonna 1932. Hän oli vuosina 1937–1953 Ålands Aktiebankin pääjohtaja ja vuosina 1954–1973 sen hallintoneuvoston puheenjohtaja. Hän oli Ahvenanmaan maakuntapäivien jäsen 1938–1952 ja varapuhemies 1945–1952. Ahvenanmaan maaherraksi hänet nimitettiin 4. joulukuuta 1953. Hänen virkakautensa alkoi 1. tammikuuta 1954 ja päättyi 1972. Brenningillä oli merkittävä asema laadittaessa vuonna 1952 voimaan tullutta Ahvenanmaan uutta itsehallintolakia.


title: Anders de Bruce

text: Anders de Bruce (1723–1787) oli suomalainen linnoitusupseeri ja maaherra. Hän osallistui Svartholman ja Viaporin linnoitustöihin. Vuosina 1777–1786 hän oli Uudenmaan ja Hämeen läänin maaherra. Hän pyrki edistämään lääninsä alueella maanviljelystä.


title: Angelo Moreschi

text: Angelo Moreschi (s. 13. kesäkuuta 1952 Nave) on Etiopiassa toimiva italialainen roomalaiskatolinen piispa. Hänet vihittiin salesiaanien papiksi 2. lokakuuta 1982 ja nimitettiin Gambellan prefektiksi 16. marraskuuta 2000. Moreschi sai 5. joulukuuta 2009 nimityksen Gambellan apostoliseksi vikaariksi sekä Elephantaris in Mauretanian titulaaripiispaksi, ja piispaksi vihkiminen seurasi 31. tammikuuta 2010. Pääkonsekraattorina toimi Berhaneyesus Demerew Souraphiel, jota avustivat Tesfasellassie Medhin ja Lorenzo Ceresoli.


title: Roman Kostomarov

text: Roman Sergejevitš Kostomarov (, s. 8. helmikuuta 1977 Moskova) on venäläinen jäätanssija. Partnerinsa Tatjana Navkan kanssa he ovat voittaneet olympiamestaruuden 2006, kaksi kertaa maailmanmestaruuden (2004–05), kolme kertaa Grand Prix Final -mestaruuden (2003–05) ja kolme kertaa Euroopan-mestaruuden (2004–06).


title: Roman Kostomarov

text: Kostomarov oli naimisissa itävaltalaisen taitoluistelijan Julia Lautowan kanssa. Vuonna 2010 hän meni naimisiin venäläisen taitoluistelijan Oksana Domninan kanssa.


title: Jerobeam Salakyttä Team

text: Jerobeam Salakyttä Team on suomalainen pellehyppyryhmä. Nimi otettiin käyttöön Jerobeam Salakytän alias Osmo Meskasen johtamalle esiintyjäryhmälle 1990-luvulla. Ryhmä esiintyy näytöksissä edelleen aktiivisesti, vaikka itse Jerobeam on lopettanut uransa hyppääjänä.


title: Jerobeam Salakyttä Team

text: Jerobeam Salakyttä Teamin esitys pohjautuu perinteiselle pellehyppykonseptille, jota on kehitetty omanlaisekseen muun muassa käyttämällä eri hyppyjä yhdistäviä pitkäkestoisempia juonia sekä erikoistehosteita. Lisäksi hypyissä on paljon stuntvaikutteita. Olosuhteiden salliessa esitykseen kuuluu myös korkealtasukellusta.


title: Jerobeam Salakyttä Team

text: 2000-luvulla Jerobeam Salakyttä Team on kotimaisten näytösten lisäksi pyrkinyt aktiivisesti viemään pellehyppykulttuuria myös ulkomaille.


title: Aitosuomalainen (lehti)

text: Aitosuomalainen oli suomalaisuusliikkeen lehti, joka ilmestyi vuosina 1924-1939. Vuosina 1928-1930 lehti ilmestyi sanomalehtenä ja 1924-1927 sekä 1931-1939 aikakauslehden luonteisena .


title: Aitosuomalainen (lehti)

text: Lehden päätoimittajana toimi yliopiston opettaja ja filosofian tohtori Heikki Lehmusto vuosina 1924–1927 ja 1929. Muita Aitosuomalaisen päätoimittajia olivat varatuomari Oskari Parma 1928, diplomi-insinööri Paavo Pero 1928, filosofian maisteri Vilho Rantasalo 1928 ja filosofian maisteri Juho Arvi Kemiläinen 1930 .


title: Aitosuomalainen (lehti)

text: Lehden toimittajana toimi Ilmari Turja vuoden verran vuonna 1926. Hän kertoi toimitustyöstään kirjassaan "Herrojen kanssa marjassa".


title: Aitosuomalainen (lehti)

text: Toimitussihteerinä toimi vuonna 1926 E A Sovijärvi. Lehden toimitus sijaitsi vuonna 1926 Helsingissä osoitteessa Hallituskatu 15. Aitosuomalainen-lehden neuvotteleva toimituskunta: fil. toht. V T Aaltonen, Santeri Alkio, kirkkoherra K V Hurmerinta, fil. maist Arvo Inkilä, johtaja Juho Kauppi, professori Iivari Leiviskä, teollisuusneuvos Paavo Pero, kansakoulunopettaja Matti Rajamaa, maanviljelijä P. Saarinen, rehtori Edv. Vaarama ja professori Kalle Väisälä.


title: Aitosuomalainen (lehti)

text: Aitosuomalainen-lehteä ilmestyi 1928 104 numeroa ja vuosina 1929-1930 86 numeroa vuodessa. Sivuja oli 1928-1929 420 ja 1930 350. Vuosikerta maksoi 1928-1930 60 markkaa .


title: Aitosuomalainen (lehti)

text: Aitosuomalainen-lehti kertoi erityisesti kieliasioista Suomessa, sukunimien taustoista sekä Ruotsin Länsipohjan suomalaisen vähemmistön vaikeasta asemasta. Lehti halusi kouluissa opetettavan ruotsin sijasta muita kieliä, esimerkiksi englantia vuonna 1924 .


title: Aitosuomalainen (lehti)

text: Aitosuomalainen-lehti kertoi myös Ruotsin lehdistön vihamielisestä suhtautumisesta suomalaisiin ja erityisesti lehden kannattamiin aitosuomalaisiin .


title: Joseph Leopold Imesch

text: Joseph Leopold Imesch (21. kesäkuuta 1931 Grosse Pointe Farms – 22. joulukuuta 2015) oli yhdysvaltalainen roomalaiskatolinen piispa. Hänet vihittiin papiksi Detroitin arkkihiippakuntaan 16. joulukuuta 1956 ja nimitettiin sen vihkipiispaksi sekä Pomarian titulaaripiispaksi 8. helmikuuta 1973. Piispaksi vihkiminen seurasi 3. huhtikuuta. Pääkonsekraattorina toimi John Francis Dearden, jota avustivat Walter Joseph Schoenherr ja Thomas John Gumbleton.


title: Joseph Leopold Imesch

text: Imesch sai 30. kesäkuuta 1979 nimityksen Joliet in Illinoisin piispaksi, jonka virkaan hänet asetettiin 28. elokuuta. Hän jäi eläkkeelle 16. toukokuuta 2006.


title: Paulino do Livramento Évora

text: Paulino do Livramento Évora (s. 22. kesäkuuta 1931 Praia) on kapverdeläinen roomalaiskatolinen piispa. Hänet vihittiin spiritaanien papiksi 16. joulukuuta 1962 ja nimitettiin Santiago de Cabo Verden hiippakunnan johtoon 21. huhtikuuta 1975. Piispaksi vihkiminen seurasi 1. kesäkuuta. Pääkonsekraattorina toimi Eduardo André Muaca, jota avustivat Francisco Esteves Dias ja Zacarias Kamwenho.


title: Paulino do Livramento Évora

text: Évora jäi eläkkeelle 22. heinäkuuta 2009.


title: Osmo Meskanen

text: Osmo Meskanen (taiteilijanimeltään Jerobeam Salakyttä) on entinen uimahyppääjä, joka on saavuttanut 33 Suomen mestaruutta ja kaksi Pohjoismaiden mestaruutta. Hän on kehittänyt pellehyppytoimintaa kymmeniä vuosia ja vetänyt Jerobeam Salakyttä Team -nimistä esiintyjäryhmää. Meskanen toimii Helsingin kaupungin virkamiehenä.


title: Francisco Esteves Dias

text: Francisco Esteves Dias (21. syyskuuta 1920 São Vicente da Chã – 2. joulukuuta 1977) oli Angolassa toiminut portugalilainen roomalaiskatolinen piispa. Hän kuului benediktiineihin.


title: Francisco Esteves Dias

text: Esteves Dias sai 1. heinäkuuta 1963 nimityksen Luson hiippakunnan johtoon, ja piispaksi vihkiminen seurasi 8. syyskuuta. Pääkonsekraattorina toimi Maximilien de Fürstenberg, jota avustivat Florentino de Andrade e Silva ja Manuel António Pires. Esteves Dias osallistui Vatikaanin toiseen kirkolliskokoukseen. Hän erosi tehtävistään Luson piispana 13. huhtikuuta 1976.


title: Florentino de Andrade e Silva

text: Florentino de Andrade e Silva (9. huhtikuuta 1915 São Andres do Mosteiro – 7. joulukuuta 1989) oli portugalilainen roomalaiskatolinen piispa. Hänet vihittiin papiksi 31. lokakuuta 1937 ja nimitettiin Porton hiippakunnan vihkipiispaksi sekä Heliosebasten titulaaripiispaksi 31. joulukuuta 1954. Piispaksi vihkiminen seurasi 27. maaliskuuta 1955. Pääkonsekraattorina toimi António Ferreira Gomes, jota avustivat Manuel Marilla Ferreira da Silva ja Domingos da Apresentação Fernandes.


title: Florentino de Andrade e Silva

text: De Andrade e Silva sai 1. heinäkuuta 1972 nimityksen Faron piispaksi, jona hän toimi, kunnes erosi tehtävistään 4. huhtikuuta 1977. Hän osallistui Vatikaanin toiseen kirkolliskokoukseen.


title: Manuel Vieira Pinto

text: Manuel Vieira Pinto (s. 8. joulukuuta 1923 São Pedro de Aboim) on mosambikilainen roomalaiskatolinen arkkipiispa. Hänet vihittiin papiksi 7. elokuuta 1949 ja nimitettiin Nampulan hiippakunnan johtoon 21. huhtikuuta 1967. Piispaksi vihkiminen seurasi 29. kesäkuuta. Pääkonsekraattorina toimi Maximilien de Fürstenberg, jota avustivat Florentino de Andrade e Silva ja Manuel Marilla Ferreira da Silva.


title: Manuel Vieira Pinto

text: 4. kesäkuuta 1984 Vieira Pinto sai nimityksen Nampulan arkkipiispaksi. Lisäksi hän toimi vuosina 1992–1998 Pemban apostolisena hallitsijana. Hän jäi eläkkeelle 16. marraskuuta 2000.


title: Humallahti

text: Humallahti () on merenlahti Mäntyniemen itäpuolella Helsingissä. Rajasaari ja sinne johtava Rajasaarenpenger rajaavat lahtea etelästä.


title: Humallahti

text: Lahden itärannalla on Humallahdenpuisto ja Kesäranta, joka toimii pääministerin virka-asuntona.


title: Humallahti

text: Rantakalliolla Humallahdenpuistossa, aivan lähellä Paciuksenkadun ja Seurasaarentien risteystä, on yli 3000 vuotta vanha pronssikautinen röykkiöhauta, josta on löydetty poltettuja ihmisen luita.


title: Humallahti

text: Humallahti toimi helsinkiläisten uimalana vuodesta 1898 alkaen. Paikalla toimi vuosina 1919–1959 Humallahden uimala, jossa oli hyppytorni ja uimaradat Vuonna 1928 sen läheisyyteen rakennettiin myös Missisippi -niminen kahvila, joka tuhoutui vuonna 1975 tuhopoltossa.


title: Humallahti

text: Lahden suomenkielinen nimi Humallahti on tullut käyttöön 1800-luvun lopulla. Se on mukaelma ruotsinkielisestä nimestä, joka on esiintynyt kartoissa muodossa Hummelvik jo 1700-luvulla. Nimi johtuu mahdollisesti lahden rannalla villinä kasvaneesta humalakasvista. Eräässä vuonna 1696 laaditussa kartassa nimi kirjoitettiin kuitenkin Kumbeljwiken. Tämän vuoksi on myös mahdollista, että nimi johtuisikin edellä mainitusta muinaishaudasta, josta on voitu käyttää kiviröykkiötä tarkoittavaa ruotsin kielen sanaa "kummel".


title: Manuel António Pires

text: Manuel António Pires (27. maaliskuuta 1915 Vinhais – 2. huhtikuuta 1999) oli syntyjään portugalilainen, Angolassa toiminut roomalaiskatolinen piispa. Hänet vihittiin papiksi 8. huhtikuuta 1939 ja nimitettiin Silva Porton hiippakunnan koadjuuttoripiispaksi sekä Alian titulaaripiispaksi 7. maaliskuuta 1955. Piispaksi vihkiminen seurasi 29. kesäkuuta. Pääkonsekraattorina toimi Abílio Augusto Vaz das Neves, jota avustivat António Valente da Fonseca ja João da Silva Campos Neves.


title: Manuel António Pires

text: Piresistä tuli 23. syyskuuta 1958 Silva Porton piispa. Hiippakunnan uudeksi nimeksi otettiin 16. toukokuuta 1979 Kwito-Bié. Pires erosi tehtävistään 15. kesäkuuta 1979. Hän osallistui Vatikaanin toiseen kirkolliskokoukseen.


title: Teodoro Mendes Tavares

text: Teodoro Mendes Tavares (s. 7. tammikuuta 1964 Santiago, Kap Verde) on brasilialainen roomalaiskatolinen piispa. Hänestä tuli spiritaanien jäsen 8. syyskuuta 1986, ja hän sai pappisvihkimyksensä 11. heinäkuuta 1993. Hänet nimitettiin Belém do Parán arkkihiippakunnan vihkipiispaksi sekä Verben titulaaripiispaksi 16. helmikuuta 2011, ja piispaksi vihkiminen seurasi 8. toukokuuta. Pääkonsekraattorina toimi Alberto Taveira Corrêa, jota avustivat Paulino do Livramento Évora ja Arlindo Gomes Furtado.


title: Pierre Mouallem

text: Pierre Mouallem (s. 10. toukokuuta 1928) on palestiinalainen melkiittinen katolinen arkkipiispa. Hänet vihittiin Società dei Missionari di San Paolon papiksi 21. marraskuuta 1955 ja nimitettiin Nossa Senhora do Paraíso em São Paulon eparkian johtoon Brasiliaan 20. huhtikuuta 1990. Piispaksi vihkiminen seurasi 29. kesäkuuta. Pääkonsekraattorina toimi Maximos V Hakim, jota avustivat Jean Mansour ja Jean Assaad Haddad.


title: Pierre Mouallem

text: Mouallem sai 29. heinäkuuta 1998 nimityksen Akkan arkkieparkian johtoon Israeliin. Hän jäi eläkkeelle 18. heinäkuuta 2003.


title: Bjälbo

text: Bjälbo voi tarkoittaa seuraavia asioita:


title: Otakar Vindyš

text: Otakar ”Otto, Vend” Vindyš (9. huhtikuuta 1884 – 23. joulukuuta 1949) oli tšekkoslovakialainen jääkiekkoilija. Hänen pelipaikkansa oli puolustaja. Hän osallistui kesäolympialaisiin 1920 ja talviolympialaisiin 1924.


title: Otakar Vindyš

text: Vindyš syntyi ja kuoli Prahassa, Tšekkoslovakiassa.


title: Otakar Vindyš

text: Hän voitti vuonna 1911 Euroopan mestaruuden Böömin sekä 1922 ja 1925 Tšekkoslovakian paidassa.


title: Otakar Vindyš

text: Vindyš oli myös mukana Tšekkoslovakian jääkiekkomaajoukkueessa, joka sijoittui pronssille olympialaisissa 1920.


title: Otakar Vindyš

text: Neljä vuotta myöhemmin hän osallistui historian ensimmäisiin talviolympialaisiin.


title: Chris Andersen

text: Christopher Claus ”Birdman” Andersen (s. 7. heinäkuuta 1978 Long Beach, Kalifornia) on yhdysvaltalainen koripalloilija, joka on pelannut kymmenisen kautta NBA:ssa.


title: Chris Andersen

text: Yliopistotasolla vuosina 1997–1998 Blinniä edustanut Andersen aloitti ammattiuransa Kiinassa ja pelasi yhdysvaltalaisissa piensarjoissa, kunnes siirtyi vapaana pelaajana NBA-seura Denver Nuggetsiin syyskuussa 2001. Hän pelasi Nuggetsin jälkeen New Orleans Hornetsissa kunnes sai pelikiellon kiellettyjen aineiden käytöstä. Kahden vuoden tauon jälkeen Andesen palasi Hornetsiin ja siirtyi syksyksi 2008 takaisin Nuggetsiin. Vuosina 2013–2016 hän edusti Miami Heatia ja keväällä 2016 Memphis Grizzliesiä. Kesällä 2016 Andersenin odotettiin siirtyvän Cleveland Cavaliersiin.


title: Chris Andersen

text: Andersen osallistui un vuosina 2004 ja 2005. Vuoden 2005 kilpailussa hän onnistui donkissaan vasta kahdeksannella yrittämällä.


title: Yeezus

text: Yeezus on yhdysvaltalaisen hip hop -artistin Kanye Westin kuudes sooloalbumi. Se julkaistiin 18. kesäkuuta 2013. Albumi nousi useilla kriitikoiden listoilla vuoden parhaimpien albumien joukkoon.


title: Yeezus

text: Yhdysvalloissa albumia myytiin ensimmäisen viikon aikana 327 000 kappaletta, ja se nousi heti Billboard 200 -listan ykköseksi. Se oli Westin kuudes peräkkäinen listaykkösenä debytoinut albumi, vaikkakin sen ensimmäisen viikon myynti oli matalampi kuin aikaisemmilla albumeilla.


title: Yeezus

text: Suomessa albumi nousi ensimmäisellä viikolla Suomen virallisen listan sijalle 13., mikä oli sen paras sijoitus listalla.


title: Yeezus

text: Vuoden 2014 Grammy-gaalassa "Yeezus" oli ehdolla vuoden parhaaksi rap-albumiksi ja "New Slaves" -kappale vuoden rap-kappaleeksi.


title: Yeezus

text: Singleinä albumilta julkaistiin kappaleet ”Black Skinhead” ja ”Bound 2”.


title: Tuhoavat tunteet

text: Tuhoavat tunteet on E. Viljanteen Kirjakauppa ja Kustannusliike -nimisen helsinkiläisen kustantajan vuonna 1945 julkaisema novellikokoelma ulkomaisten kirjailijoiden tuotannosta. Nimiölehdellä on kirjailijoista mainittu pelkästään Guy de Maupassant, jonka novellin mukaan kirja on nimetty. Kirjan alaotsikkona on "Kertojamestarien novelleja". Suomentaja on V. Arti. Kirja on painettu Äänekoskella Painopalvelu Oy:n kirjapainossa.


title: Tuhoavat tunteet

text: Guy de Maupassantin novelli "Sunnuntairatsastus" on alun perin ilmestynyt Suomessa eräässä kuvalehdessä ja suomentaja on lisännyt kertomukseen lopetuksen, joka noudattelee Maupassantin toisen uskottelukomiikkaan perustuvan novellin "Le Voleur" (Varas) tyyliä.


title: Tuhoavat tunteet

text: André Therieutin novellin "Juhla-aatto" suomennos on mukailtu.


title: Luettelo The Walking Dead -pelin hahmoista

text: Tämä on luettelo Telltale Gamesin kehittämän "The Walking Dead" -videopelin hahmoista.


text: Clementinen perheeseen kuului 9-vuotias tyttö Clementine ,äiti Diana ja isä Ed. Maailmanlopun alkaessa Clementinen lapsenvahti Sandra muuttui kulkijaksi, ja selviää että Ed ja Diana ovat jääneet loukkuun Savannahiin. Lee, löytäessään Clementinen, kaksikko matkaa Savahannille etsimään hänen vanhempiaan. Clementinen kaappasi Savannahilla Muukalainen. Päästyään eroon Muukalaisesta Clementine huomasi vanhempansa, jotka muuttuivat kulkijoiksi. Toisella tuotantokaudella Clementinestä tulee pelin pelattava hahmo.Tämä kaksikko löysi Leen ryhmän rautatieltä, jonka oli tukkinut öljyrekka.Omid ja Christa pitivät Clementinestä kunnes Omid ammuttiin kuoliaaksi ja Christa katosi.Maconissa kohdatut selviytyjät.


text:
Greenen perheeseen kuului Hershel ja hänen poikansa Shawn.Tähän perheeseen kuului Lilly ja hänen sydänvikainen isä Larry. Larryllä on vihasuhde Kennyä ja Leetä kohtaan. Larry kuolee myöhemmin St. Johnien farmilla, ja Lilly karkotetaan ryhmästä, kun tämä tappoi joko Carleyn tai Dougin. Mikäli tämä otetaan mukaan matkalle tapettuaan jommankumman, tämä pakenee itse ryhmästä.Jolenen perheestä ei paljon tiedetä. Perheeseen kuului psykopaattinen äiti Jolene, ja hänen kadonnut tyttärensä Danielle.
Tähän ryhmään kuului kolme sivullisia sekä lääkäri Vernon ja hänen ystävänsä Brie. Vernon pakenee Savahannista veneen avulla, jolla Lee ja muut olivat aikeissa paeta. Boyd, Clive ja Joyce nähdään tulevassa The Walking Dead: "400 days" lisäsisällössä. Brie on kuollut.Tässä ryhmässä oli viisi vankia ja kaksi vartijaa.Näistä yksi Vince oli tarinan päähenkilö 400 Days jaksossa.
Vince sai tuomion veljensä murhastaan.Vince auttaa itsensä sekä yhden toisen vankila toverin ulosbussista ennen kuin kulkijat
ehtisivät tappaa heidät.
Tässä leirissä nähdään myös "400 daysin" selviytyjät.Tämä oli myös ryhmä mihin kuuluivat aikoinaan Luke ja muut mökkiläiset,ennen kuin pakenivat.
Leen perhe ei ole kovin laaja.Perheeseen kuului veli B,rouva ja herra Everret.Lee joutui vankilaan hänen vaimonsa salarakastajan murhasta.Lee joutuu myöhemmin tappamaan oman veljensä joka muuttui kulkijaksi.Lee kuolee myöhemmi kulkijan puremaan tai Clementinen ampuu hänet.Kennyn perheeseen kuului Kennyn vaimo Katjaa,hänen poikansa Kenny jr,kutsuttiin myös lempinimellä Duck ja Kenny itse.Kennyn poika Duck menehtyy kulkijan puremaan ja Katjaa ampui itsensä.Kenny luultiin kuolleen ensimmäisen kauden viimeisessä jaksossa,mutta kakkoskauden toisessa jaksossa,Kenny ilmestyi elävänä.


text: St. Johnin perhe asusti pienessä farmissa. Perhe vaikutti ystävälliseltä, mutta todellisuudessa he olivat kannibaaleja.


text:
Tämä ryhmä koostui kolmesta ihmisestä, jotka olivat erään koulun selviytyjät.
leirille.
Leen perhe ei ole kovin laaja.Perheeseen kuului veli B,rouva ja herra Everret.Lee joutui vankilaan hänen vaimonsa salarakastajan murhasta.Lee joutuu myöhemmin tappamaan oman veljensä joka muuttui kulkijaksi.Lee kuolee myöhemmi kulkijan puremaan tai Clementinen ampuu hänet.


title: LA Auto Show

text: LA Auto Show on Los Angeles Convention Centerissä marras- ja joulukuun vaihteessa pidettävä jokavuotinen autonäyttely. LA Auto Show on OICA-pohjainen kansainvälinen näyttely ja sen on vahvistanut "Greater Los Angeles New Car Dealers Association". Näyttelyn 760 000 neliömetrin kokoiset tilat ovat yleisölle avoinna kymmenen päivää vuodessa.


title: LA Auto Show

text: Joka vuosi LA Auto Show käynnistyy kahdella lehdistöpäivällä, jotka ovat täynnä toimintaa toimittajien, suunnittelijoiden ja teollisuuden edustajien keskuudessa. Vuonna 2008 näyttelyllä oli ennätysmäärä ensiesiintymisiä 15:llä pohjois-amerikkalaisella mallilla ja 23:lla muun maailman mallilla. Ensimmäinen LA Auto Showhun liittyvä tapahtuma yleisölle on vuosittainen hyväntekeväisyystapahtuma, "Sneak Previev Night", joka tapahtuu torstai-iltana ennen autonäyttelyn ensimmäistä julkista päivää. Yleiset ja kultaiset alueliput ovat ostettavissa tässä juhlatilaisuudessa ja kaikki tuotto lahjoitetaan "Homeless Healthcare Los Angelesille" ja "One Voicelle".


title: Kaiyō

text: Kaiyō () oli keisarillisen Japanin laivaston saattuetukialus toisessa maailmansodassa.


title: Kaiyō

text: Aluksen köli laskettiin vesille 22. helmikuuta 1938 12 755 rekisteritonnin matkustaja-alus "SS Argentinamaruna", ja se laskettiin vesille saman vuoden lopulla 9. joulukuuta. Alus valmistui 31. toukokuuta 1939. Laivasto lunasti aluksen vuoden 1941 lopulla, ja se otettiin palvelukseen saattuetukialuksena 23. marraskuuta 1943.


title: Kaiyō

text: Alus osallistui useisiin joukkojenkuljetustehtäviin sodan aikana. Yhdysvaltain laivaston sukellusveneet "USS Permit" ja "USS Dace" yrittivät tuloksetta upottaa aluksen. Alus vaurioitui useissa ilmahyökkäyksissä vuonna 1945 muun muassa "USS Ticonderogan" pommittajien iskuista. Alus poistettiin alusluettelosta 1. syyskuuta 1946, ja se romutettiin 30. tammikuuta 1948.


title: Louis Pelâtre

text: Louis Pelâtre AA (s. 12. toukokuuta 1940 Pancé) on Turkissa toimiva ranskalainen roomalaiskatolinen piispa. Hänet vihittiin papiksi 24. toukokuuta 1969 ja nimitettiin Istanbulin apostoliseksi vikaariksi sekä Sasiman titulaaripiispaksi 9. heinäkuuta 1992. Piispaksi vihkiminen seurasi 13. syyskuuta. Pääkonsekraattorina toimi Sergio Sebastiani, jota avustivat Hovhannes Tcholakian ja Antónios Varthalítis.


title: Arkkitehtitoimisto ALA

text: Arkkitehtitoimisto ALA ("ALA Architects") on helsinkiläinen vuonna 2005 perustettu arkkitehtitoimisto, joka keskittyy julkisten rakennusten, peruskorjauskohteiden ja asemarakennusten suunnitteluun sekä kaavoitukseen. Toimiston mittavin toteutettu hanke on Norjan Kristiansandiin vuonna 2011 valmistunut, palkittu Teatteri- ja konserttitalo Kilden. ALA:n ensimmäiset merkittävät, Suomessa sijaitsevat valmistuneet hankkeet ovat Kuopion kaupunginteatterin peruskorjaus ja laajennus ja Lappeenrannan uusi kaupunginteatteri.


title: Arkkitehtitoimisto ALA

text: ALA on saanut yli 20 palkintosijaa kotimaisissa ja kansainvälisissä suunnittelukilpailuissa. Toimiston osakkaat saivat vuonna 2012 Rakennustaiteen valtionpalkinnon.


title: Arkkitehtitoimisto ALA

text: Toimiston osakkaita ovat arkkitehdit Juho Grönholm, Antti Nousjoki ja Samuli Woolston.


title: Olga Tainio

text: Olga Tainio (o.s. Johansson; 3. maaliskuuta 1881 – 13. marraskuuta 1961) oli Helsingin Kaupunginteatterin edeltäjän Helsingin Kansanteatterin pitkäaikainen luottotyöntekijä. Vuonna 1938 hän näytteli Niskavuoren Loviisan roolin Valentin Vaalan elokuvassa "Niskavuoren naiset".


title: Olga Tainio

text: Olga Tainion isäpuoli oli muurari Antti Johansson ja äiti Matilda Hall. Hän oli perustamassa Suomen Työläisnaisliittoa vuonna 1900, jolloin hän oli 19-vuotias. Myöhemmin hän toimi liiton sihteerinä. Olga Tainio avioitui Taavi Tainion (1874–1929) kanssa vuonna 1901. Liitto päättyi puolison kuolemaan. Pariskunnalle syntyi yksi lapsi, Tauno Tainio vuonna 1902. Olga Tainio asui puolisonsa ja lapsensa kanssa Pohjois-Amerikassa 1900-luvun alkuvuosina. Taavi Tainio vangittiin Suomen sisällissodassa 1918, mutta vapautettiin kymmenen kuukauden kuluttua ensimmäisen armahduksen yhteydessä. Pariskunta harrasti kirjallisuutta ja teatteria.


title: Olga Tainio

text: Olga Tainio aloitti työnsä Helsingin Kansanteatterissa 1920-luvulla. Hän hoiti teatterin kirjanpidon, kassan ja kanslian. Tainiosta kehittyi Kansanteatterin äitihahmo, jonka puoleen näyttelijät kääntyivät kiperissä tilanteissa. Hän joutui hoitamaan myös näyttelijöiden henkilökohtaisia talousasioita, kuten maksamaan heidän velkojensa lyhennyksiä suoraan teatterin kassasta. Erityinen murheenkryyni talousasioissa oli teatteridiiva Eine Laine. Teatterinjohtaja Mia Backman uskoutui kirjeissään usein Tainiolle. Arvi Kivimaa luonnehti Tainiota suorapuheiseksi ja hillityn ystävälliseksi; ihmiseksi, joka sai asiat luistamaan. Tainio oli Miina Sillanpään tukena luomassa Ensikotia.


title: Olga Tainio

text: Tainio näytteli lähinnä sivurooleja ja avustajatason rooleja useissa Edvin Laineen, Teuvo Tulion ja Valentin Vaalan ohjaamissa elokuvissa. Hänellä oli myös yksi keskeinen rooli, Niskavuoren Loviisa Vaalan filmatisoinnissa "Niskavuoren naiset" (1938). Loviisa oli Tainion valkokangasdebyytti, jonka tehdessään hän oli lähes 60-vuotias. Roolistaan hämäläisen suurtilan matriarkkana hän sai varsin myönteiset arviot, joskin eräät kriitikot analysoivat hänen näyttelijäntyönsä huonosti sisäistetyksi.


title: Natalja Kuzjutina

text: Natalja Jurevna Kuzjutina (, s. 8. toukokuuta 1989 Brjansk) on venäläinen judoka, joka on saavuttanut kaikki aikuisten sarjan menestyksensä 52 kg:n painoluokassa.


title: Natalja Kuzjutina

text: Kuzjutina on voittanut Euroopan-mestaruuden Tbilisissä 2009, Wienissä 2010, Budapestissa 2013 ja Tel Avivissa 2018, saanut hopeaa Tšeljabinskissa 2012 ja Montpellier’ssa 2014 sekä pronssia Bakun Euroopan kisoissa 2015. EM-joukkuekilpailussa hän on saavuttanut kultaa Miskolcissa 2009 ja Tšeljabinskissa 2012 sekä pronssia Budapestissa 2013. MM-kilpailuissa hän on saanut pronssia Tokiossa 2010, Tšeljabinskissa 2014 ja Budapestissa 2017 sekä sijoittunut seitsemänneksi Pariisissa 2011 ja Bakussa 2018. Hän saavutti olympiapronssia Rio de Janeirossa 2016. Lontoon olympialaisissa 2012 hän karsiutui ensimmäisen ottelun jälkeen. Hän voitti kultaa Kazanin universiadeissa 2013.


title: Natalja Kuzjutina

text: Kuzjutina voitti kadettien, eli alle 17-vuotiaiden, Euroopan-mestaruuden 44 kg:n painoluokassa Rotterdamissa 2004 ja alle 48-kiloisissa Salzburgissa 2005. Hän voitti alle 20-vuotiaiden Euroopan-mestaruuden 52 kg:n sarjassa Prahassa 2007 ja alle 23-vuotiaiden EM-kultaa 52-kiloisissa Antalyassa 2009.


title: Natalja Kuzjutina

text: Kuzjutina on saavuttanut Masters-, Grand Slam- ja Grand Prix -kilpailuissa seitsemän turnausvoittoa, kolme kakkossijaa ja kahdeksan kolmossijaa. Maailmancupeissa ja Continental Open -kilpailuissa hänellä on seitsemän turnausvoittoa, kaksi kakkossijaa ja viisi kolmossijaa. Hän on voittanut aikuisten sarjassa kolme Venäjän-mestaruutta..


title: Celebesinkuningaskottarainen

text: Celebesinkuningaskottarainen ("Basilornis celebensis") on kottaraisten heimoon kuuluva varpuslintu.


title: Celebesinkuningaskottarainen

text: Celebesinkuningaskottaraista tavataan kotoperäisenä Indonesiassa. Sen on kuvattu olevan kohtuullisen yleinen, ja se on luokiteltu elinvoimaiseksi.


title: Seraminkuningaskottarainen

text: Seraminkuningaskottarainen ("Basilornis corythaix") on kottaraisten heimoon kuuluva varpuslintu.


title: Seraminkuningaskottarainen

text: Seraminkuningaskottaraista tavataan kotoperäisenä Indonesiassa Seramin saarella. Yleisesti ottaen lajia on kuvattu harvinaiseksi, mutta joillain paikoilla sen on kuvattu olevan runsas. Seraminkuningaskottarainen on luokiteltu elinvoimaiseksi.


title: Heisser Sommer

text: Heißer Sommer on itäsaksalaisen DEFA-studion tuottama iskelmäelokuva vuodelta 1968.


title: Heisser Sommer

text: Yhdentoista Leipzigista kotoisin olevan naisylioppilaan ja kymmenen Karl-Marx-Stadtista kotoisin olevan miesylioppilaan liftausmatkat kohti pohjoista risteävät tuon tuostakin. Kumpainenkin seurue päätyy lopulta pieneen kylään Itämeren rannalle. He tekevät toisilleen viattomia jekkuja ja pian rakkauskin tulee kuvaan.


title: Heisser Sommer

text: Elokuvan kuvauspaikkoja olivat Berliini, Leipzig, Greifswald (Wieck) ja Rügen.


title: Heisser Sommer

text: AMIGA julkaisi vuonna 1968 lp-levyn "Heißer Sommer".


title: Heisser Sommer

text: A-puoli


title: Heisser Sommer

text: B-puoli


title: Heisser Sommer

text:
Vokalistit: Chris Doerk / Frank Schöbel
Sanat ja sävellys: Jürgen Degenhardt, Gerd Natschinski
Arrangements: Gerd ja Thomas Natschinski
AMIGA 8 55 009


title: Heisser Sommer

text: Vuonna 2005 elokuvaan perustuvaa musikaalia esitettiin näyttämösovituksena Volkstheater Rostockissa. Näyttämöversion kirjoitti Axel Poike yhdessä säveltäjien Gerd Natschinski ja Thomas Natschinski kanssa. Thomas Bürkholz toimi musiikillisena johtajana. 12. heinäkuuta 2009 – 9. elokuuta 2009 Regattastrecke Berlin-Grünau esitti omaa näyttämösovitustaan Wolfgang Bordelin johdolla.


title: Sulankuningaskottarainen

text: Sulankuningaskottarainen ("Basilornis galeatus") on kottaraisten heimoon kuuluva varpuslintu.


title: Sulankuningaskottarainen

text: Sulankuningaskottaraista tavataan kotoperäisenä Indonesiassa Banggain ja Sulan saaristoissa. Se elää metsissä ja soilla, ja sitä tavataan 1 000 metrin korkeuteen merenpinnasta. Laji on luokiteltu silmälläpidettäväksi, koska sen levinneisyysalue ja kanta ovat pienet, ja sen elinympäristöt ovat vähenemässä.


title: Apovuorenkottarainen

text: Apovuorenkottarainen ("Goodfellowia miranda") on kottaraisten heimoon kuuluva varpuslintu.


title: Apovuorenkottarainen

text: Apovuorenkottaraista tavataan kotoperäisenä Filippiineillä Mindanaon saarella. Se elää metsissä ja metsänreunoilla yli 1 250 metrin korkeudella merenpinnasta. Laji voi elää myös hakatuilla alueilla. Sen kannan kokoa ei tiedetä, mutta lajin on kuvattu olevan yleinen joillain paikoilla. Apovuorenkottarainen on luokiteltu silmälläpidettäväksi, koska sen levinneisyysalue on hyvin pieni ja metsien hakkuut voivat olla sille uhka sen elinympäristöjen alimmilla korkeuksilla.


title: Field Museum of Natural History

text: Field Museum of Natural History (suom. "Fieldin luonnonhistoriallinen museo") sijaitsee Lake Shore Drive -kadulla Michiganjärven rannalla Chicagossa Yhdysvalloissa. Museo on perustettu vuonna 1893.


title: Field Museum of Natural History

text: Tunnetuimmat museoesineet:


title: Shen Xue

text: Shen Xue (, pinyin Shēn Xuě; s. 13. marraskuuta 1978) on kiinalainen pariluistelija. Shen on voittanut parinsa ja aviomiehensä Zhao Hongbon kanssa olympiamestaruuden 2010, olympiapronssia 2002 ja 2006, kolme kertaa maailmanmestaruuden (2002, 2003 ja 2007), kolme kertaa neljän maanosan mestaruuden ja kuusi kertaa Grand Prix Final -mestaruuden (1998, 1999, 2003, 2004, 2006 ja 2009).


title: Shen Xue

text: Shen ja Zhao olivat ensimmäinen kiinalainen pari, joka voitti mitalin Kansainvälisen luisteluliiton kilpailuissa ja taitoluistelun maailmanmestaruuskilpailuissa. Vuonna 2002 heistä tuli ensimmäinen kiinalainen pari, joka voitti maailmanmestaruuden. He ovat myös ensimmäinen kiinalainen pari joka on voittanut mitalin talviolympialaisissa ja 2010 heistä tuli ensimmäiset kiinalaiset luistelijat, jotka ovat voittaneet kultaa talviolympialaisissa missään taitoluistelulajissa. Heillä on hallussaan pariluistelun lyhytohjelman pisteiden maailmanennätys.


title: Shen Xue

text: Shen ja Zhao päättivät lopullisesta lopettamisesta heti olympiakullan voiton jälkeen 17. helmikuuta 2010.


title: Shen Xue

text: Shen ja Zhao eivät kilpailleet kausilla 2007–2008 ja 2008–2009.


title: Estádio Nacional Mané Garrincha

text: Estádio Nacional Mané Garrincha on monikäyttöstadion, joka sijaitsee Brasilian pääkaupungissa Brasíliassa. Stadion otettiin käyttöön vuonna 1974 ja sen yleisökapasiteetti on 71 418. Stadion on saanut nimensä edesmenneen brasilialaisen jalkapalloilija Garrinchan mukaan.


title: Estádio Nacional Mané Garrincha

text: Stadionia käytetään pääasiallisesti jalkapallossa ja se toimiikin kaupungin jalkapalloseura Brasília Futebol Cluben kotikenttänä. Se toimi myös yhtenä pelikenttänä vuoden 2013 Maanosaliittojen cupissa sekä vuoden 2014 MM-kilpailuissa.


title: Syypää sun hymyyn

text: "Syypää sun hymyyn" on rap-artisti Cheekin kolmas single hänen seitsemänneltä studioalbumiltaan "Sokka irti". Kappaleella vierailee Yasmine Yamajako ja sen tuotannosta vastaa OP Beats. "Syypää sun hymyyn" julkaistiin kesäkuussa 2012 ja siitä on julkaistu myös musiikkivideo, jota oli katsottu YouTubessa neljä miljoonaa kertaa kesäkuuhun 2013 mennessä. Kappale sijoittui toiselle sijalle Suomen virallisella singlelistalla ja ensimmäiselle sijalle Suomen virallisella latauslistalla.


title: Zhao Hongbo

text: Zhao Hongbo (, , pinyin Zhào Hóngbó; s. 22. syyskuuta 1973) on kiinalainen pariluistelija. Zhao on voittanut parinsa ja vaimonsa Shen Xuen kanssa olympiamestaruuden 2010, olympiapronssia 2002 ja 2006, kolme kertaa maailmanmestaruuden (2002, 2003 ja 2007), kolme kertaa neljän maanosan mestaruuden ja kuusi kertaa Grand Prix Final -mestaruuden (1998, 1999, 2003, 2004, 2006 ja 2009).


title: Zhao Hongbo


title: Zhao Hongbo


title: Zhao Hongbo


title: Super Mario 3D World

text: Super Mario 3D World (japaniksi:スーパー マリオ 3D ワールド), "Sūpā Mario Surī Dī Wārudo") on Nintendo EAD Tokyon kehittämä ja Nintendon julkaisema tasohyppelypeli. Peli julkistettiin E3 2013 -pelimessuilla ja julkaistiin Wii U:lle marraskuussa 2013.


title: Super Mario 3D World

text: Mario, Luigi, prinsessa Peach ja Toad kävelevät ulkona, kunnes he huomaavat mysteerisen putken. Sieltä tulee ulos keiju, "Sprixie Princess", joka selittää, että Bowser on kaapannut hänen ystävänsä. Yhtäkkiä Bowser tulee putkesta ja kidnappaa hänet. Mario, Luigi, Peach ja Toad lähtevät perään.


title: Super Mario 3D World

text: Peli on "Super Mario 3D Landin" seuraaja ja pelit muistuttavat toisiaan huomattavasti. "Super Mario 3D World"issä yhdistyvät vapaa 3D-ohjaus ja eteenpäin vierivä 2D-tyyli. Pelihahmoksi voi valita Marion, Luigin, Prinsessa Peachin tai Toadin. Kaikilla hahmoilla on oma erikoiskykynsä; Mario on perushyvä kaikessa, Luigi hyppää korkealle, Prinsessa Peach voi leijua ilmassa vähän matkaa ja Toad juoksee kovaa. Pelissä on yksinpelitila, jossa peliä voi pelata joko televisiosta tai GamePad-peliohjaimesta. Pelissä on myös moninpelitila, joka muistuttaa paljon "New Super Mario Bros. Wii"n moninpeliä. Korkeintaan neljä pelaajaa voi pelata yhtä aikaaja he voivat kantaa ja heitellä toisiaan. Kun ottaa laatikosta lisävoiman, niitä tulee niin monta kuin pelaajia on. Kaikilla on yhteiset lisäelämät. Aina kun yksi pelaaja kuolee, hän ilmestyy uudelleen kuplan sisällä. Jos kaikki pelaajat kuolevat yhtä aikaa, palataan karttavalikkoon.


title: Super Mario 3D World

text: "Super Mario 3D World"issä on pelattavana myös viides hahmo, Rosalina, joka on tuttu "Super Mario Galaxy" ja "Super Mario Galaxy 2" -peleistä. Rosalina hyppää yhtä korkealle kuin Luigi ja voi kayttää ”spin attack” -voimaa.


title: Super Mario 3D World

text: "Super Mario 3D World"issä on uusia lisävoimia. Ensimmäinen uusi lisävoima on kissankello, jonka otettuaan pelaaja muuttuu kissaksi ja voi raapia vihollisia ja kiipeillä seinillä. Toinen uutuus on tuplakirsikka, jonka avulla pelaaja voi monistaa itseään ja aiheuttaa moninkertaista vahinkoa. Muita uusia lisävoimia on tykkilaatikko, jolla voi ammuskella vihollisia ja valolaatikko, jolla voi tuhota kummitusvihollisia.


title: Super Mario 3D World

text: Peli hyödyntää Wii U:n GamePad-ohjamen kosketusnäyttöä ja mikrofonia. Pelaaja pystyy näyttöä koskettelemalla pitämään vihollisia paikoillaan ja löytämään salaisuuksia sekä puhaltamaan erilaisia objekteja. "Super Mario 3D World" sisältää myös salaisen pelin, "Luigi Bros."in, jota pääsee pelaamaan, jos on "New Super Luigi U"-pelistä tallennus Wii U:lla.


title: Super Mario 3D World

text: "Super Mario 3D World" sai positiivisen vastaanoton. IGN antoi pelille 9.6/10, Eurogamer 10/10, Edge 9/10. ja GameSpot myös 9/10


title: FallenHall

text: FallenHall on espanjalainen epic/sinfoninen metallia yhtye.


title: Mizuna

text: Mizuna ("Brassica rapa var. japonica/nipposinica") on nauriin lajikeryhmä, jonka lehtiä käytetään salaatteihin ja muhennoksiin. Sen lehti on liuskoittunut, koristeellinen. Mizunaa on ryhdytty kasvattamaan myös Suomessa.Mizunaa on kasvatettu joitakin vuosia Yhdysvalloissa ja aiemmin Kaukoidässä.


title: Bis(2-kloorietyyli)metyyliamiini

text: Typpisinappikaasu, "mekloretamiini", "kloorimetiini", "mustiini", "mustargen" tai "MSG" (CHClN) on taistelukaasu ja kemiallinen ase. Se kehitettiin rikkisinappikaasusta vuonna 1935. Aineen havaittiin lamaavan valkosolujen tuotantoa, ja otettiin siitä syystä käyttöön syöpälääkkeenä veritautien kuten leukemian hoidossa. Ensimmäinen leukeemisen syövän hoidossa käytetty lääkeaine oli arseeni, käytössä vuodesta 1865.


title: Bis(2-kloorietyyli)metyyliamiini

text: Lääkityskäytössä syöpälääkkeenä, kiinteänä suolona eli hydrokloridina ollut aine liuotettiin nestemäiseksi. Sen jälkeen se injisoitiin iv.-ruiskeena laskimosuoneen. Määrä oli ollut ainakin 60-luvulla seuraavanlainen: 0,1 mg/hoidettavan henkilön painokilo. Lääkkeen ruiskuttaminen tapahtui 4:nä perättäisenä päivänä, sekä mahdollisesti tämän kuurin uusinta tapahtui 1 kk:n kuluttua edellisestä.


title: Bis(2-kloorietyyli)metyyliamiini

text: Lääkityskäytössä, aineen vaikutus perustui siihen, että mustiini vaikuttaa kaikkein voimakkaimmin nopeasti jakautuviin soluryhmiin ja etenkin solutumaan. Pahanlaatuiset eli malignit solut, kuten syöpäsolut ovat juuri tällaisia. Viiteryhmältään typpisinappikaasu kuuluu alalajiin, nimeltä alkyloivat aineet.


title: Bis(2-kloorietyyli)metyyliamiini

text: Lääkkeenä käytettäessä typpisinappikaasun haittavaikutuksia ovat olleet kollapsit (lähde ei määrittele sitä, onko kyseessä pyörtyminen vai verenkierron häiriintyminen), vaikea ripulointi, sekä luuytimeen, imusolmukkeisiin ja maksaan sekä pernaan kohdistuvia vaurioita. Verisuoni-infektio saattoi olla sekin mahdollista tulehduksen myötä.


title: Bis(2-kloorietyyli)metyyliamiini

text: Myöhempänä mustiinia käytettiin osana MOPP -yhdistelmähoitoa. Lyhenteiden nimiyhdistelmä tarkoittaa: "Mustargen-Oncovin-Prednison-Procarbatzine".


title: Bis(2-kloorietyyli)metyyliamiini

text: Kloorimetiinin kemiallinen kaava on CHClN, moolimassa 156,054 g/mol ja CAS-numero 51-75-2. Kemiallisessa sodankäynnissä yhdisteestä käytetään tunnusta HN2 ja nimeä bis(2-kloorietyyli)metyyliamiini.


title: Fania Marinoff

text: Fania Marinoff ( ) (20. maaliskuuta 1890 Odessa, Venäjän keisarikunta (nyk. Ukraina) – 17. marraskuuta 1971) oli yhdysvaltalainen näyttelijä.


title: Fania Marinoff

text: Marinoff näytteli sivu- ja päärooleja kymmenissä Broadway-näytelmissä vuosina 1903–1937 ja kahdeksassa yhdysvaltalaisessa mykkäelokuvassa vuosina 1914–1917.


title: Fania Marinoff

text: Marinoff oli nuorin 13 sisaruksesta. Hän lähti Yhdysvaltoihin jo lapsena vanhemman veljensä Louisin kanssa, jonka kanssa hän asui siihen asti, kunnes hän noin 14-vuotiaana liittyi kiertävään teatteriseurueeseen. Hän avioitui Carl Van Vechtenin kanssa 1914. He olivat tutustuneet kaksi vuotta aiemmin, ja avioliitto kesti yli 50 vuotta huolimatta juoruista, joiden mukaan Van Vechten olisi ollut homoseksuaali. Marinoff kuoli Englewoodissa New Jerseyssä keuhkokuumeeseen.


title: Pantterietana

text: Pantterietana eli vanhemmalta nimeltään jättietana ("Limax maximus"), on isokokoinen Suomessakin harvinaisena esiintyvä harjaetanoihin kuuluva etanalaji. Se sekoitetaan usein sille läheistä sukua olevaan, huomattavasti yleisempään ja harmittomaan ukkoetanaan ("Limax cinereoniger") tai haitalliseen puutarhatuholaiseen espanjansiruetanaan ("Arion vulgaris"). Harmiton pantterietana ei aiheuta tuhoja puutarhassa vaan elää lahonneella kasviravinnolla. Se voi kyllä myös ruokailla raadoilla.


title: Pantterietana

text: Pantterietana voi kasvaa noin 10–20 cm pituiseksi. Se on pohjaväriltään vaaleanruskeasta -harmaaseen selän ja kylkien ollessa "leopardikuvioiset" eli selvärajaisten, muodoltaan epäsäännöllisten mustien laikkujen kirjomat. Joskus laikut voivat muodostaa juovia tai puuttua lähes täysin. Myös miltei yksivärisen tummia yksilöitä on olemassa. Muodoltaan pantterietana on ehkä sukulaistaan ukkoetanaa hoikempi. Kilpi on aina laikullinen, ei koskaan juovikas, takareunastaan teräväkärkinen ja siinä on sormenjälkeä muistuttava uurrekuvio. Hengitysaukko on eläimen oikealla kyljellä kilven takaosassa. Selkäpuolen harjanne ulottuu peräpään kärjestä selän takimmaisen kolmanneksen verran eteenpäin. Antura on yksivärisen vaalea ja eläimen tuottama lima sitkeää ja kirkasta.


title: Pantterietana

text: Pantterietanan levinneisyys ulottuu Pohjois-Afrikasta Euroopan poikki Lähi-Itään. Vieraslajina se on levinnyt myös Pohjois- ja Etelä-Amerikkaan, Havaijille, Australiaan ja Uuteen-Seelantiin. Suomeen se on levinnyt 1800-luvulla ja nykyisin esiintymiä on ainakin Ahvenanmaalla ja Turun saaristossa sekä Turun, Tampereen, Helsingin, Rauman ja Uudenkaupungin seuduilla.


title: Pantterietana

text: Toisin kuin sukulaisensa ukkoetana, pantterietana on kulttuuriympäristöjen asukki, jonka tyypillisiä elinpaikkoja ovat esimerkiksi puistot, puutarhat ja hautausmaat. Laji on aktiivinen lähinnä iltahämärissä ja yöllä piilotellen päivisin oksien tai muun suojan alla. Pilvisellä säällä etanat saattavat innostua liikkumaan myös päivällä. Ravinnokseen etanat syövät lahoavaa kasvimateriaalia, mutta eläinperäisellä ravinnolla kuten muilla etanoilla ja raadoilla saattaa olla oletettua suurempi merkitys.


title: Pantterietana

text: Pantterietanalla on mahdollisesti hajuaistiin perustuva kyky löytää suoraa reittiä pitkin takaisin suojapaikkaansa.


title: Pantterietana

text: Parittelu tapahtuu loppukesällä tai syksyllä. Parittelussa pantterietanat roikkuvat oksasta limasäikeen varassa. Usein toinen etana laskeutuu ensin ja toinen ensimmäisen tuottamaa limasäiettä pitkin. Yksi etana tuottaa elämänsä aikana 650–850 munaa, jotka se munii 50–130 kerrallaan. Munat kuoriutuvat kuukauden kuluessa ja poikaset ovat täysikasvuisia vuotta myöhemmin. Pantterietana voi elää 2–3 vuotta.


title: Pantterietana

text: Pantterietanan saalistajia luonnossa ovat ainakin maakiitäjäiset ("Carabidae"), siili ("Erinaceus europaeus") ja Scaphinotus striatopunctatus.


title: Westerveld

text: Westerveld () on kunta Alankomaissa Drenthen provinssissa. Kunnan pinta-ala on 282,74 km² ja kunnassa on 19 095 asukasta (31.12.2012), joten asukastiheys on 68 as./km².


title: Haastaja (albumi)

text: Haastaja on Jontte Valosaaren debyyttialbumi, joka julkaistiin 26. huhtikuuta 2013. Se nousi parhaimmillaan Suomen virallisen albumilistan 29. sijalle. Albumilta julkaistiin singleinä kappaleet "Jos mä oisin sun mies" ja "Haastaja". Albumia työstettiin Los Angelesissä tuottaja MGI:n studiolla, joka vastasi koko albumin tuotannosta. Albumin ensimmäinen kappale "Tuleen" viittaa Valosaaren aikaisempaan työhön palomiehenä. Siitä julkaistiin musiikkivideo kesäkuussa 2013.


title: Haastaja (albumi)

text: Lisäksi Spotifyssä bonus-kappale "Jos mä oisin sun mies (Trap remix) (mukana Brädi)".


title: Krewella

text: Krewella on yhdysvaltalainen elektronista musiikkia tekevä duo Chicagosta, Illinoisista. Krewella perustettiin vuonna 2007. Krewella oli alun perin trio, johon kuului Yasmine ja Jahan Yousafin lisäksi myös Kris "Rain Man" Trindl, mutta Trindl lähti ryhmästä syyskuussa 2014. Krewellan "Play Hard" EP:nsä julkaistiin 18. kesäkuuta 2012 ensin Beatportilla ja sen jälkeen iTunesissa 26. kesäkuuta 2012. Heidän musiikkityylinsä on enimmäkseen dubstepia ja electro housea.


title: Krewella

text: Krewellaan kuuluvat laulaja/lauluntekijä siskokset Yasmine ja Jahan Yousaf. He nousivat kuuluisuuteen vuonna 2011 itsetuotetulla electro-pop, dubstep ja elektro house-musiikillaan. Kun he julkaisivat EP:nsä "Play Hard" kesäkuussa 2012, se nousi sijalle #1 Beatportilla. Pian tämän jälkeen he julkaisivat house-singlensä "Alive". Se nousi sijalle #1 Billboardin Dance Radio Airplay-listalla .


title: Krewella

text: Krewella on ollut pääesiintyjänä monilla festivaaleilla ympäri maailman, kuten Ultra Music Festival, Electric Daisy Carnival, Stereosonic ja Spring Awakening. Heidän live-esiintymisiensä ansiosta trio voitti IDMA 2012-palkinnon "Paras läpimurtoartisti". Vuoden 2013 UMF:n jälkeen Billboard julisti, että "tästä vuodesta tulee Krewellalle erittäin suuri."


title: Krewella

text: Lukemattomien singlejensä jatkoksi Krewella julkaisi erikoisalbuminsa "Get Wet" syyskuussa 2013. Albumi pääsi Billboardin Hot 200-listan top 10:iin ensimmäisellä viikollaan.


title: Krewella

text: Krewella esiintyi vuoden 2015 Provinssissa.


title: Alastomat ja kuolleet

text: Alastomat ja kuolleet () on Norman Mailerin esikoisromaani. Se perustuu löyhästi kirjailijan toisen maailmansodan aikaisiin kokemuksiin.Raoul Walsh on vuonna 1958 ohjannut kirjasta elokuvan "Alastomat ja kuolleet".


title: Alastomat ja kuolleet

text: Kirjan tapahtumat sijoittuvat Oseanian saarelle, jossa amerikkalaiset joukot taistelevat Japanin joukkoja vastaan. Kirja kuvaa sekä sotaa kokonaisuudessaan että kutakin sotilasta yksilönä.


title: Alastomat ja kuolleet

text: Kirja herätti ilmestyttyään paljon keskustelua. Se sisältää runsaasti rohkeata arvostelua ja sitä pidettiin brutaalina ja karkeana. Nuoren veteraanin sanottiin "oksentavan maailmalle sotakokemuksensa". Kirja nousi hetkessä bestseller-listojen kärkeen, ja sitä kehuivat monet arvostetut lehdet, kuten "The Guardian", "The Times" ja "Newsweek".


title: Alastomat ja kuolleet

text: Suomessa "Helsingin Sanomat" sanoi teoksen olevan suurisuuntaisin ja täydellisin amerikkalainen yritys päättyneen sodan esittämiseksi ja vertasi sitä Dos Passoksen, Ernest Hemingwayn ja Erich Maria Remarquen teoksiin.Ilta-Sanomien mukaan teos on "korkealuokkaisinta kertomataidetta, mitä nykyamerikkalaisella kirjallisuudella on tarjottavanaan.


title: ATLAST

text: ATLAST (lyhenne sanoista Advanced Technology Large-Aperture Space Telescope) on Space Telescope Science Instituten ehdotus NASAn uuden sukupolven avaruusteleskoopiksi. ATLAST pystyisi tekemään havaintoja ultravioletin, näkyvän valon ja lyhytaaltoisen infrapunasäteilyn aallonpituuksilla. Se toimisi seuraajana Hubble- ja mahdollisesti myös James Webb -avaruusteleskoopeille. ATLAST sijoitettaisiin Maan ja Auringon Lagrangen pisteeseen L2.


title: ATLAST

text: ATLASTin ehdotettuja tutkimuskohteita olisivat eksoplaneetat (erityisesti maankaltaiset ja mahdollisesti elämää ylläpitävät), juuri muodostumassa olevat tähdet sekä pimeä aine. Ehdotuksessa ATLASTin olisi tarkoitus olla toiminnassa ennen vuotta 2035.


title: ATLAST

text: ATLASTin pääpeili olisi halkaisijaltaan 8-16 metrin kokoinen. Kahdessa tärkeimmässä suunnitelmassa ATLASTin rakenteeksi esitetään 8 ja 16 metrin kokoisia peilejä. Kolmannessa suunnitelmassa pääpeilin halkaisija olisi 9,2 metriä. Näin teleskoopin herkkyys olisi jopa 2 000 kertaa Hubblea ja resoluutio 5-10 keraa JWST:tä korkeampi.


title: ATLAST

text: Kuten Hubble ja JWST, ATLAST saisi virtansa aurinkopaneeleista. Sen osat olisivat modulaarisia sekä korjattavia ja vaihdettavissa kiertoradalta.


title: Michael Blake

text: Michael Blake (5. heinäkuuta 1945 Fort Bragg, Pohjois-Carolina, Yhdysvallat – 2. toukokuuta 2015 Tucson, Arizona, Yhdysvallat) oli yhdysvaltalainen kirjailija ja käsikirjoittaja, jonka tunnetuimpia teoksia on "Tanssii susien kanssa". Hän teki siitä käsikirjoituksen Kevin Costnerin ohjaamaan samannimiseen elokuvaan (1990), ja Blake sai Oscarin parhaasta sovitetusta käsikirjoituksesta.


title: Michael Blake

text: Toinen Blaken suomennettu teos on "Valkoisen miehen tie" (2002).


title: Ernest Jones

text: Alfred Ernest Jones (1. tammikuuta 1879 Gowerton, Wales, Yhdistynyt kuningaskunta — 11. helmikuuta 1958 Lontoo, Englanti) oli brittiläinen neurologi ja psykoanalyytikko, joka tunnetaan erityisesti Sigmund Freudin elämäkerturina.


title: Ernest Jones

text: Ernest Jones oli syntyisin Walesista. Hän kävi koulunsa Swanseassa ja jatkoi opintojaan Cardiffin yliopistossa ja University College Londonissa. Hän valmistui lääkäriksi vuonna 1903 (MD-tutkinto) ja erikoistui neurologiaan. Hän opiskeli saksaa voidakseen opiskella psykiatriaa Emil Kraepelinin johdolla Münchenissä ja työskenteli sittemmin useissa lontoolaisissa sairaaloissa. Kollegaltaan ja ystävältään Wilfred Totterilta (1872–1939) hän kuuli ensi kertaa psykoanalyysista. Jones suhtautui kriittisesti kroonisten mielisairaalapotilaiden hoitoon ja alkoi kokeilla aluksi hypnoositerapiaa. Hän tutustui myös Freudin kirjoituksiin. Britanniassa kuitenkin suhtauduttiin torjuvasti psykoanalyysiin, ja Jones joutui hankaluuksiin: seksuaaliset tutkimukset johtivat syytteeseen epäsiveellisyydestä.


title: Ernest Jones

text: Jones osallistui vuonna 1907 Amsterdamissa neurologien kongressiin ja sai Carl G. Jungilta tietoa Freudin työstä. Jones oli vakuuttunut psykoanalyysin merkityksestä ja alkoi osallistua psykoanalyytikkojen toimintaan. Hän tapasi Freudin ensi kertaa vuonna 1908 Salzburgissa ja matkusti Wieniin. Hän pääsi pian Freudin lähipiiriin, ja vuosien varrella he kävivät laajaa kirjeenvaihtoa. — Jonesin analyytikkona oli Sándor Ferenczi.


title: Ernest Jones

text: Koska psykoanalyysi kohtasi Britanniassa vastustusta, Jones muutti Kanadaan vuonna 1908 ja opetti Toronton yliopistossa. Kotimaahansa hän palasi vuonna 1913 ja perusti Lontoon psykoanalyyttisen yhdistyksen. Hänestä kaavailtiin Kansainvälisen psykoanalyyttisen yhdistyksen puheenjohtajaa vuonna 1914, mutta I maailmansota sotki suunnitelman; sodan jälkeen hän toimi puheenjohtajana kahdesti: 1920–1924 ja 1932–1949. Samalla hän toimi Brittiläisen psykoanalyyttisen yhdistyksen puheenjohtajana vuodet 1919–1944. Hän perusti "International Journal of Psycho-Analysis" -lehden vuonna 1920 ja toimi päätoimittajana vuoteen 1939 saakka. Lisäksi Jones johti Freudin teosten kääntämistä englanniksi. Jonesin tarmokkaiden ponnistelujen ansiosta Britannian lääketieteellinen seura (British Medical Association) hyväksyi psykoanalyysin virallisesti hoitomenetelmäksi vuonna 1929.


title: Ernest Jones

text: Adolf Hitlerin valtaantulon jälkeen Jones auttoi juutalaisia psykoanalyytikkoja muuttamaan Britanniaan ja muihin maihin. Yhtenä viimeisistä pelastettavista oli Sigmund Freud perheineen keväällä 1938.


title: Ernest Jones

text: Toisen maailmansodan jälkeen Jones vetäytyi vähitellen julkisista tehtävistään mutta jatkoi psykoanalyyttisen vastaanoton pitämistä ja luennointia. Tuolloin valmistui muun muassa hänen laaja, 1500-sivuinen Freud-elämäkertansa, joka julkaistiin kolmiosaisena (1953–1957). Teosta pidetään merkittävänä tietolähteenä, ja Jones sai hyödyntää yksityistä, julkaisematonta aineistoa (muun muassa perheen kirjeenvaihtoa).


title: Ernest Jones

text: Ernest Jonesin ensimmäinen puoliso oli walesilainen säveltäjä ja laulaja (mezzosopraano) Morfydd Llwyn Owen (1891–1918). He avioituivat helmikuussa 1917, mutta vaimo kuoli 1½ vuotta myöhemmin umpilisäkkeen tulehduksen aiheuttamiin komplikaatioihin. Vuonna 1919 Jones avioitui Määrin juutalaisen Katherine Jokl’in (1892–1983) kanssa, joka kuului Freudien perheystäviin. Pariskunnalle syntyi neljä lasta.


Jääkiekon maailmanmestaruuskilpailujen parhaat pelaajat on valittu jääkiekon maailmanmestaruuskilpailujen päätyttyä vuodesta 1954 alkaen.